qundao/data-zh-poetry huggingface dataset:
寄慰遐亭妹丈下第
作者：缪公恩
朝代：清

李廌居然失主司，北平飞将数尝奇。才高岂遂文憎命，器大应知用有时。？？情怀期视履，沈潜意气且删诗。遥看来岁清秋月，折取蟾宫第一枝。
寄慰遐亭妹丈下第
作者：缪公恩
朝代：清
体裁：七言律诗

李廌居然失主司，北平飞将数尝奇。才高岂遂文憎命，器大应知用有时。𣯀𣰕情怀期视履，沈潜意气且删诗。遥看来岁清秋月，折取蟾宫第一枝。
寄普遐亭
作者：缪公恩
朝代：清

风流含大雅，吾爱普遐亭。笔底开千嶂，行间醉六经。联吟听夜雨，共立数春星。何日同携手，重倾竹叶青。目断燕云远，残阳带晚天。深情虽欲寄，寸楮未能传。六月沧溟息，中秋桂树妍。知君驱骥足，已执祖生鞭。
寄普遐亭·其一
作者：缪公恩
朝代：清

风流含大雅，吾爱普遐亭。笔底开千嶂，行间醉六经。联吟听夜雨，共立数春星。何日同携手，重倾竹叶青。
寄普遐亭·其二
作者：缪公恩
朝代：清

目断燕云远，残阳带晚天。深情虽欲寄，寸楮未能传。六月沧溟息，中秋桂树妍。知君驱骥足，已执祖生鞭。
寄朝鲜李鲁山金清山高兼之诸君
作者：缪公恩
朝代：清

吟望东瀛璧月圆，诗成附鹤寄诸仙。开函应是才三月，忆别何期竟五年。会有干旄联旧雨，宁无翰墨续前缘。尺书不尽相思意，珍重封题独惘然。
寄沈明经秀岚
作者：缪公恩
朝代：清

劫来平地幻风波，磨蝎君偏命里多。片纸衷情言不得，沈郎腰瘦近如何。传车何事太悤悤，我亦多艰百感丛。未得一尊留祖道，至今想像梦魂中。
寄沈明经秀岚·其一
作者：缪公恩
朝代：清

劫来平地幻风波，磨蝎君偏命里多。片纸衷情言不得，沈郎腰瘦近如何。
寄沈明经秀岚·其二
作者：缪公恩
朝代：清

传车何事太悤悤，我亦多艰百感丛。未得一尊留祖道，至今想像梦魂中。
寄答梁鹤庄
作者：缪公恩
朝代：清

三十年来感逝波，浮云身世变更多。故人零落青门旧，白发盈头唤奈何。曾同诸子共趋庭，朝退追随过引亭。杖履于今魂梦里，不堪回首忆横经。骑箕化鹤已神仙，两母云山隔一天。安得老人相晤对，与君同侍话当年。司鹾作宰为家贫，清俸重颁足养亲。枢要遗徽今具在，期君衣钵继先人。法书分我浣溪笺，属领风花雪月权。俗骨自来医不得，此中清旷恐无缘。海角迢迢忆索居，故人应亦念吾庐。见君不待梁头月，斗室常悬尺素书。
寄答梁鹤庄·其一
作者：缪公恩
朝代：清

三十年来感逝波，浮云身世变更多。故人零落青门旧，白发盈头唤奈何。
寄答梁鹤庄·其三
作者：缪公恩
朝代：清

骑箕化鹤已神仙，两母云山隔一天。安得老人相晤对，与君同侍话当年。
寄答梁鹤庄·其二
作者：缪公恩
朝代：清

曾同诸子共趋庭，朝退追随过引亭。杖履于今魂梦里，不堪回首忆横经。
寄答梁鹤庄·其五
作者：缪公恩
朝代：清

法书分我浣溪笺，属领风花雪月权。俗骨自来医不得，此中清旷恐无缘。
寄答梁鹤庄·其六
作者：缪公恩
朝代：清

海角迢迢忆索居，故人应亦念吾庐。见君不待梁头月，斗室常悬尺素书。
寄答梁鹤庄·其四
作者：缪公恩
朝代：清

司鹾作宰为家贫，清俸重颁足养亲。枢要遗徽今具在，期君衣钵继先人。
寄薛君公望
作者：缪公恩
朝代：清

东风又舞绿杨枝，春雨楼前赠我时。四载星霜人契阔，五湖烟水梦迷离。废书俗骨应难药，对酒愁心尚可医。如有新题附归雁，愿将小楷界乌丝。
寄贾丈汉庭
作者：缪公恩
朝代：清

吴淞烟水隔伊人，几度西楼望月轮。不信陇头无驿使，也应寄我一枝春。今岁山梅特早开，北枝已是点冰苔。墙阴一树封残雪，笋脆芹香待客来。
寄贾丈汉庭·其一
作者：缪公恩
朝代：清

吴淞烟水隔伊人，几度西楼望月轮。不信陇头无驿使，也应寄我一枝春。
寄贾丈汉庭·其二
作者：缪公恩
朝代：清

今岁山梅特早开，北枝已是点冰苔。墙阴一树封残雪，笋脆芹香待客来。
寄黄韭畦
作者：缪公恩
朝代：清

沧江地僻无佳客，雨落狂花满敝庐。端节忆逢车马至，春风乍领笑谈馀。衙荒不具洪州榻，性鲁空闻圮上书。惆怅灵岩天外碧，双峰新月对庭除。
寒夜独坐有怀三弟公伟
作者：缪公恩
朝代：清

树影朦胧淅沥风，闭关独坐寂寥中。课诗遣夜葵笺碧，煮茗消寒炭火红。魂梦五年依海月，音书万里望春鸿。遥闻巨盗膺天殛，曾否同襄尺寸功。
寒月
作者：缪公恩
朝代：清

仙宇萧骚转玉绳，西风淅淅夜澄澄。光飞碧瓦千家雪，影挂银河一片冰。潮落海天秋气敛，烟销云汉露华凝。嫦娥罢舞开妆镜，霜重霓裳力不胜。
对月感怀
作者：缪公恩
朝代：清

镫锁寒光树锁烟，小楼寥廓独萧然。九峰有梦人千里，万瓦无声月满天。酒醉剑鸣空饮泣，夜深鸡舞不成眠。壮心岁暮谁堪语，搔首长歌付短笺。
对酒有怀洪稚存
作者：缪公恩
朝代：清

萧瑟西风冷敝貂，携樽燕市雨潇潇。故人已别千山外，游子空归万里遥。近日秦中书未达，比年髀里肉全消。何时再对东窗月，百斛离愁一醉销。
寺中值雨
作者：缪公恩
朝代：清

萧然古寺万峰围，漠漠青云压翠微。应是山灵知好客，一天春雨乱红飞。青峰深锁雨濛濛，万木低垂不起风。莫道山窗太岑寂，此身喜在绿云中。
寺中值雨·其一
作者：缪公恩
朝代：清

萧然古寺万峰围，漠漠青云压翠微。应是山灵知好客，一天春雨乱红飞。
寺中值雨·其二
作者：缪公恩
朝代：清

青峰深锁雨濛濛，万木低垂不起风。莫道山窗太岑寂，此身喜在绿云中。
寺中夜晴
作者：缪公恩
朝代：清

云关寂寂锁幽昙，鸳瓦新晴色倍蓝。万里碧空收暮雨，满楼明月忆江南。桃笙梦醒闻街柝，竹寺钟疏落枕函。起看玉绳天外堕，绿窗槐影露华酣。
寺中忆洪稚存不至
作者：缪公恩
朝代：清

炎热不可避，来与山僧邻。虚窗清以幽，砌草如铺茵。长槐结空翠，落我砚池滨。邻僧少禅说，往来多俗人。安得青松风，扫此阶前尘。携我故人来，饮我尊中醇。吟诗或终夕，清谭或经旬。披襟坐北窗，啸傲当冰轮。故人久不来，微飙动丛筠。
小亭值雨
作者：缪公恩
朝代：清

烟垂树影迷深院，雨暗云光压短檐。忽见四窗天色黑，一齐拖下水晶帘。
小亭纳凉
作者：缪公恩
朝代：清

小亭如掌四窗空，帘捲玲珑面面风。曲沼流将何处去，绿杨深影小桥红。
小亭静坐
作者：缪公恩
朝代：清

艳影香风匝小亭，吟馀书竟对虚屏。更无人事生烦扰，自有天机见性灵。瘦绿肥红皆妙道，落花啼鸟共忘形。爱他止水澄波静，閒倚雕阑望渌渟。
小圃
作者：缪公恩
朝代：清

小圃足徜徉，虚斋绕绿杨。课诗消永日，纳爽对斜阳。径草侵阶暗，庭花拂砚香。有谁能共赏，独自倚匡床。
尚铁峰来访
作者：缪公恩
朝代：清

每依斗柄望文軿，忽报柴关小驷停。魂梦空劳寻酒国，烟花好共叩诗扃。三春莺侣迁乔木，六月鹏抟息北溟。此际与君舒别悃，不须重忆短长亭。
山中
作者：缪公恩
朝代：清

携筇独自入云岩，平野烟低落日衔。习习东风起空谷，吹将岚气染春衫。
山居
作者：缪公恩
朝代：清

青山深处草堂开，面面峰峦拥翠来。短榻临风当槛坐，野花乘雨傍篱栽。参差树影迷樵径，清冷泉声到钓台。随意徘徊随量醉，人间何事觉蓬莱。
山居杂咏
作者：缪公恩
朝代：清

落落山村远俗纷，柴关静掩日初曛。閒窗吟倦浑无事，卧对青峰看白云。山风野树晚生凉，岚气飞来罨水光。步向南峰望明月，绿畴千顷尽如霜。一带云光绿树连，万峰浓锁夕阳烟。夜深雨气来何许，忽听溪声到枕边。
山居杂咏·其一
作者：缪公恩
朝代：清

落落山村远俗纷，柴关静掩日初曛。閒窗吟倦浑无事，卧对青峰看白云。
山居杂咏·其三
作者：缪公恩
朝代：清

一带云光绿树连，万峰浓锁夕阳烟。夜深雨气来何许，忽听溪声到枕边。
山居杂咏·其二
作者：缪公恩
朝代：清

山风野树晚生凉，岚气飞来罨水光。步向南峰望明月，绿畴千顷尽如霜。
山村
作者：缪公恩
朝代：清

细草危桥一径斜，柴门高柳是谁家。蕨羹麦饭无馀事，閒看溪边桔梗花。
山行
作者：缪公恩
朝代：清

断云零落初收雨，满林野鸟閒关语。空谷山花处处开，不知香气来何许。
山行即事
作者：缪公恩
朝代：清

烟景迎骄马，晴光入望中。万峰生晓翠，远树乱春红。鱼跃桃花水，莺啼柳絮风。云山缘尚浅，空羡草堂翁。
山行遇雨
作者：缪公恩
朝代：清

层岚结翠影霏微，拥作重阴没夕晖。十里云烟低野路，四山风雨上秋衣。青泥裹足胶难步，黄叶黏人湿不飞。蓑笠是谁驱短卫，一鞭得得快先归。
岁暮南村归
作者：缪公恩
朝代：清

冈峦积素雪漫漫，古径凝冰策马难。得句欲吟吟不得，北风酸鼻逼人寒。
平原吊颜鲁公
作者：缪公恩
朝代：清

扑面风沙欲断魂，驱车独出古平原。鲁公祠宇知何处，衰草连天日影昏。不愧先贤不愧儒，更将馀技妙操觚。几多蔓草荒烟里，金石遗文尚有无。
平原吊颜鲁公·其一
作者：缪公恩
朝代：清

扑面风沙欲断魂，驱车独出古平原。鲁公祠宇知何处，衰草连天日影昏。
平原吊颜鲁公·其二
作者：缪公恩
朝代：清

不愧先贤不愧儒，更将馀技妙操觚。几多蔓草荒烟里，金石遗文尚有无。
幼孙景逊教以唐诗多而不忘时向老母背诵以博果饵因占四绝句
作者：缪公恩
朝代：清

风雪萧萧独闭门，竹炉拨火酌匏樽。新诗吟罢先登稿，更写唐诗授小孙。仅是三龄说四龄，丰颐细齿两眸青。一回雒诵清娱耳，字字珠圆水泻瓶。探得曾萱小睡醒，携书读与老人听。开奁按句酬佳果，半日支颐笑未停。孙非驽钝母康强，有禄堪支一岁粮。领得天伦真乐趣，不须人事扰回肠。
幼孙景逊教以唐诗多而不忘时向老母背诵以博果饵因占四绝句·其一
作者：缪公恩
朝代：清

风雪萧萧独闭门，竹炉拨火酌匏樽。新诗吟罢先登稿，更写唐诗授小孙。
幼孙景逊教以唐诗多而不忘时向老母背诵以博果饵因占四绝句·其三
作者：缪公恩
朝代：清

探得曾萱小睡醒，携书读与老人听。开奁按句酬佳果，半日支颐笑未停。
幼孙景逊教以唐诗多而不忘时向老母背诵以博果饵因占四绝句·其二
作者：缪公恩
朝代：清

仅是三龄说四龄，丰颐细齿两眸青。一回雒诵清娱耳，字字珠圆水泻瓶。
幼孙景逊教以唐诗多而不忘时向老母背诵以博果饵因占四绝句·其四
作者：缪公恩
朝代：清

孙非驽钝母康强，有禄堪支一岁粮。领得天伦真乐趣，不须人事扰回肠。
广陵竹枝词
作者：缪公恩
朝代：清

从来洋子桥头水，不向江都城外流。愿诉潮神与风伯，殷勤为我送郎舟。
度岁以来雨雪连绵晴日颇少寒气愈盛因成长律
作者：缪公恩
朝代：清

两月才能几日晴，六花时作打窗声。冻云不遣东风解，冷絮将填大海平。积素庭轩常没胫，凝寒草木尚含萌。围炉呵砚吟扪鼻，兽炭频添酒独倾。
归自东山
作者：缪公恩
朝代：清

驱车入平陆，人在万山西。野旷飘风急，云昏落日低。孤烟横远坞，古渡锁寒溪。遥指高城近，疏镫树影迷。
归自南村
作者：缪公恩
朝代：清

归骑成新句，禅关访旧踪。断碑青藓合，画壁暗尘封。叶尽山容瘦，云寒雪意浓。马蹄残日里，缥缈听清钟。
归自白马寺途中成咏
作者：缪公恩
朝代：清

残阳半挂碧峰头，野水萦洄萧寺流。竹绕颓垣荒径僻，苔封片石古文留。榴花艳艳开茆屋，杨柳阴阴隐佛楼。弄月归来扳绝磴，苍苍岚翠拂衣浮。
归自辉山途间漫成
作者：缪公恩
朝代：清

草垂山径柳垂堤，朝霭凝烟望眼迷。树树杏花红雨乱，村村麦陇绿云低。溪深野涨浮桥面，岸夹新泥没马蹄。回首琳宫何处是，行人已隔万山西。
归舍
作者：缪公恩
朝代：清

自饱园蔬脱粟香，午馀磅礴倚绳床。疏帘一任风来去，领取茅斋北牖凉。长昼无人静闭门，雨馀庭树锁黄昏。月轮影落平池里，吟得新诗教小孙。
归舍·其一
作者：缪公恩
朝代：清

自饱园蔬脱粟香，午馀磅礴倚绳床。疏帘一任风来去，领取茅斋北牖凉。
归舍·其二
作者：缪公恩
朝代：清

长昼无人静闭门，雨馀庭树锁黄昏。月轮影落平池里，吟得新诗教小孙。
归途度岁
作者：缪公恩
朝代：清

京华冲雪路频经，待得归来岁欲更。烟锁荒村残日落，天低石栈冻云平。愁魂摇乱寒镫影，旅梦惊回爆竹声。为祝高堂休怅望，征人已在第三程。
得李鲁山金清山见和之作却答
作者：缪公恩
朝代：清

皇华嘉拜幸如何，得得归骢乐意多。白岳晴岚迎使节，绿江秋浪度仙艖。钩银画铁今难继，水鸟山云古不磨。我愧阳春无妙曲，巴吟远向郢中歌。
忆二陆故居
作者：缪公恩
朝代：清

九峰空翠碧天横，三泖秋波接汉清。半夜霜风闻唳鹤，月明飞过五茸城。
忆亡内
作者：缪公恩
朝代：清

人世春如梦，繁花依旧春。如何花满树，不见种花人。不见种花人，花落纷如雪。红雨滴青苔，点点胭脂血。
忆亡内·其一
作者：缪公恩
朝代：清

人世春如梦，繁花依旧春。如何花满树，不见种花人。
忆亡内·其二
作者：缪公恩
朝代：清

不见种花人，花落纷如雪。红雨滴青苔，点点胭脂血。
忆夜过松江府
作者：缪公恩
朝代：清

轻风五雨汎轻舠，柳映花遮秀野桥。明月一天澄似水，水云亭外夜迢迢。
忆戴叔伦墓
作者：缪公恩
朝代：清

七里桥边晓放船，三茅峰色翠连天。夜台坊下浇杯酒，一束生刍拜昔贤。
忆旧
作者：缪公恩
朝代：清

海门风急浪掀天，一叶舟从铁瓮还。回首壮游成往事，只馀清梦尚缠绵。酒兵无计破愁魔，镫火篷窗莫奈何。明月一天秋水阔，不堪复听唱吴歌。孤舟曾系古淮阴，漂母祠前万古心。一种深情在知己，当年原不重黄金。从来歌吹说维扬，我念琼花不再芳。今夜窗前看明月，却疑明月是雷塘。消夏湾头碧水流，西施已泛五湖舟。试看今日苏台柳，眉黛空含万古愁。满眼岚光碧四围，荒衙昼静掩芦扉。多情最是山桃树，一片春红艳不飞。当日雄谈四座欢，只今独对一镫寒。可怜十六年中事，尽作流云逝水看。惭愧巴人只自吟，敢云白雪少知音。笑伊彭泽真多事，不设冰弦却蓄琴。
忆旧·其一
作者：缪公恩
朝代：清

海门风急浪掀天，一叶舟从铁瓮还。回首壮游成往事，只馀清梦尚缠绵。
忆旧·其七
作者：缪公恩
朝代：清

当日雄谈四座欢，只今独对一镫寒。可怜十六年中事，尽作流云逝水看。
忆旧·其三
作者：缪公恩
朝代：清

孤舟曾系古淮阴，漂母祠前万古心。一种深情在知己，当年原不重黄金。
忆旧·其二
作者：缪公恩
朝代：清

酒兵无计破愁魔，镫火篷窗莫奈何。明月一天秋水阔，不堪复听唱吴歌。
忆旧·其五
作者：缪公恩
朝代：清

消夏湾头碧水流，西施已泛五湖舟。试看今日苏台柳，眉黛空含万古愁。
忆旧·其八
作者：缪公恩
朝代：清

惭愧巴人只自吟，敢云白雪少知音。笑伊彭泽真多事，不设冰弦却蓄琴。
忆旧·其六
作者：缪公恩
朝代：清

满眼岚光碧四围，荒衙昼静掩芦扉。多情最是山桃树，一片春红艳不飞。
忆旧·其四
作者：缪公恩
朝代：清

从来歌吹说维扬，我念琼花不再芳。今夜窗前看明月，却疑明月是雷塘。
忆涵碧亭柳漫吟
作者：缪公恩
朝代：清

南国烟花满地飞，辽东二月少青丝。不知涵碧亭前柳，近日东风绿向谁。
忆渡太湖
作者：缪公恩
朝代：清

我亦扁舟汎五湖，芙蓉七十夜模糊。何时一问龙威洞，玉柱金庭事有无。
忆莫釐峰
作者：缪公恩
朝代：清

莫釐峰上倚朱阑，七十芙蓉照水寒。欲向鸱夷问西子，烟波无语绿迷漫。
忆虞山
作者：缪公恩
朝代：清

言林虞墓树参天，蔓草荒邱古圣贤。一点浮云在何处，空馀抔土锁凉烟。
忆送别唐友梅
作者：缪公恩
朝代：清

忆昔离亭日，骊歌酒半阑。乾坤双鬓冷，风雪一身单。羸马关山远，长途岁月残。谁知成死别，吟望泪阑干。
忆镇江府经历司署
作者：缪公恩
朝代：清

几竿修竹绕吾庐，冷署无人静读书。昨日江船新下网，楝花风里上□鱼。
忆黄浦江
作者：缪公恩
朝代：清

未必春申有怒魂，江豚吹浪拍云昏。天留三户亡秦族，莫向方城怨李园。
怀尚铁峰
作者：缪公恩
朝代：清

花骢去去夏徂秋，闻说泥涂过挹娄。瑟瑟西风吹别梦，萧萧明月照离愁。酒杯欲共谁斟酌，诗卷惟馀自校雠。千五百言劳远寄，龙山麟水少同俦。
怀成宝林
作者：缪公恩
朝代：清

纸窗树影日初斜，为忆南园满树花。嗟我风尘劳寤寐，有人城市饱烟霞。谁将消息传春雁，空使愁心动暮笳。昨夜月明身似蝶，梦魂万里到君家。
怀朝鲜李鲁山金清山诸君
作者：缪公恩
朝代：清

庭树风凉又仲秋，去年同此话瀛洲。辞华各擅无双艳，品格都居第一筹。鸭绿江涛流别恨，神嵩山月照离愁。贲然何日重酬酢，共解相思溯旧游。
怀李绮琴
作者：缪公恩
朝代：清

莲塘闻在碧江头，载酒寻诗约共游。今见花开人不见，何时重上木兰舟。
怀洪稚存在陕
作者：缪公恩
朝代：清

历游五岳竟如何，岁月堂堂瞬息过。少室云中看太华，孤城天上落黄河。一樽话别三秋末，万里投书六载多。近日长安曾到否，故人遥望苦吟哦。
怀秀岚銮坡铁峰诸君
作者：缪公恩
朝代：清

诸君天质尽超群，叩我时争字句新。心以无猜成妙契，交因耐久得情亲。飞声黉序称三友，振翮云霄已一人。老马自惭途未识，几劳屐齿印苔茵。
怀芗坪三弟
作者：缪公恩
朝代：清

纸窗风瑟瑟，逼幕峭寒生。忽听中宵雁，深关万里情。戍楼低晓月，画角动春城。吟望闽天远，凭谁问海程。
怀香坪三弟
作者：缪公恩
朝代：清

迢迢复迢迢，相去万里遥。子在南闽中，桑梓乃东辽。明月照相思，徘徊已中宵。相望不相闻，霜空素影高。羡彼云中雁，行行翔以翱。羡彼庭下荆，比比枝附条。古人重离别，情非儿女曹。所重笃天伦，故以戒游遨。或云丈夫身，耿耿志云霄。尔我迫饥寒，区区谋斗筲。忆昔在京华，别泪湿绨袍。我东子则南，音问颇寥寥。云中道路长，谁为陟岧峣。经年或一书，每恨阻鸿毛。安得如黄鹄，振翮归崇朝。安得化游鱼，一溯剑津涛。妄念逐心生，怀思空自劳。何以解繁忧，聊以酌芳醪。把酒发浩歌，不复事推敲。愿言托长风，寄音闽海潮。
恭谒曾祖朝议公墓
作者：缪公恩
朝代：清

水绕柴河堡，山开一面城。银冈分脉结，金体众峰呈。泽衍衣冠冑，心悲风木声。十年期展拜，此日遂乌情。
恭谒高祖武翼公墓
作者：缪公恩
朝代：清

佳城临塞地，郁郁近边垠。云气滋灵草，山君守墓门。千年开吉兆，五叶拜元孙。惭愧承先德，瞻依欲断魂。
悼亡绝句
作者：缪公恩
朝代：清

入厨洗手自三朝，病里羹犹手自调。为报慈帏增早膳，一时疴痛似全消。双双儿女缀班联，五岁娇娃意最怜。犹禁芳阶閒斗草，却教拈线绣床前。倚枕支颐制豆娘，五文弱线烂生光。不知气比游丝细，反为儿曹续命长。日沈翘首望云天，一种深情已暗传。向晓不言畴昔梦，泪花瑩澈枕函边。雅意相关姊妹行，几回分赠嫁衣裳。惟存数幅亲花绣，犹自尘封黄竹箱。帘动惊闻步屧声，宛然独自踏阶行。推窗不见人何处，风自凄清月自明。短梦初惊曙色微，半宵言笑是耶非。为怜弱质愁风露，月黑山深那得归。孤魂喜得傍尊亲，祖母佳城近比邻。应倚夜台松柏影，共看明月忆家人。剩粉零膏手泽新，青箱翠匣锁轻尘。最怜弱女偏珍惜，不肯开奁付与人。
悼亡绝句·其一
作者：缪公恩
朝代：清

入厨洗手自三朝，病里羹犹手自调。为报慈帏增早膳，一时疴痛似全消。
悼亡绝句·其七
作者：缪公恩
朝代：清

短梦初惊曙色微，半宵言笑是耶非。为怜弱质愁风露，月黑山深那得归。
悼亡绝句·其三
作者：缪公恩
朝代：清

倚枕支颐制豆娘，五文弱线烂生光。不知气比游丝细，反为儿曹续命长。
悼亡绝句·其九
作者：缪公恩
朝代：清

剩粉零膏手泽新，青箱翠匣锁轻尘。最怜弱女偏珍惜，不肯开奁付与人。
悼亡绝句·其二
作者：缪公恩
朝代：清

双双儿女缀班联，五岁娇娃意最怜。犹禁芳阶閒斗草，却教拈线绣床前。
悼亡绝句·其五
作者：缪公恩
朝代：清

雅意相关姊妹行，几回分赠嫁衣裳。惟存数幅亲花绣，犹自尘封黄竹箱。
悼亡绝句·其八
作者：缪公恩
朝代：清

孤魂喜得傍尊亲，祖母佳城近比邻。应倚夜台松柏影，共看明月忆家人。
悼亡绝句·其六
作者：缪公恩
朝代：清

帘动惊闻步屧声，宛然独自踏阶行。推窗不见人何处，风自凄清月自明。
悼亡绝句·其四
作者：缪公恩
朝代：清

日沈翘首望云天，一种深情已暗传。向晓不言畴昔梦，泪花瑩澈枕函边。
悼亡绝句·其四
作者：缪公恩
朝代：清
体裁：七言绝句

日沈翘首望云天，一种深情已暗传。向晓不言畴昔梦，泪花莹澈枕函边。
感吟
作者：缪公恩
朝代：清

三径归来未就荒，篱花砌草自芬芳。往年十丈红尘里，空逐车轮马足忙。
感吟
作者：缪公恩
朝代：清

未得竟寻丘壑，尚能小有林塘。不觉半生是梦，居然两鬓如霜。往事已如逝水，旧游都是空花。莫忆当年幻境，且娱眼下韶华。
感吟
作者：缪公恩
朝代：清

田中植嘉苗，墙头生野草。人功与地力，无须较多少。十日不得雨，长空日杲杲。墙头草正青，田中苗欲槁。此理殊难测，郁郁伤怀抱。
感吟·其一
作者：缪公恩
朝代：清

未得竟寻丘壑，尚能小有林塘。不觉半生是梦，居然两鬓如霜。
感吟·其二
作者：缪公恩
朝代：清

往事已如逝水，旧游都是空花。莫忆当年幻境，且娱眼下韶华。
憩双峰寺
作者：缪公恩
朝代：清

净土无忧暑气侵，坐来清秘涤尘襟。水穿石隙笙簧细，烟积山坳翡翠深。疏磬一声虚阁静，远岚四起夕阳沈。诛茅亦有幽栖意，暂倚云关寄短吟。
懿路道中
作者：缪公恩
朝代：清

挹娄城北晓寒多，霜重羔裘染素罗。断塔半留残月影，朔风刮面度泛河。
扬州
作者：缪公恩
朝代：清

自古扬州明月多，我来风雨锁嫦娥。桥边阁子谁家笛，短调偏吹折柳歌。洋子江潮向夕平，画樯粉黛竞春行。何人廿四桥头立，折取琼花贮玉瓶。
扬州·其一
作者：缪公恩
朝代：清

自古扬州明月多，我来风雨锁嫦娥。桥边阁子谁家笛，短调偏吹折柳歌。
扬州·其二
作者：缪公恩
朝代：清

洋子江潮向夕平，画樯粉黛竞春行。何人廿四桥头立，折取琼花贮玉瓶。
抱关岭
作者：缪公恩
朝代：清

冈峦磅礴复回环，石磴崚嶒未易扳。后所屏藩开巨镇，长城襟带拥雄关。双溪夹绕奔沧海，一岭横盘锁乱山。故垒风云怀往事，尚教吟望壮衰颜。
拟古
作者：缪公恩
朝代：清

高楼有美人，容华明月光。丹黄无所施，缟素为衣裳。空帷独自悲，徘徊下高堂。愿得一心人，相共成七襄。殷勤结女伴，朝夕相颉颃。学为好笑嚬，亦为时世妆。无如非本真，徒劳回寸肠。敛手谢流辈，愿言归洞房。洞房有鸣琴，朱弦多古音。一鼓再三叹，聊以慰悲心。明月照素颜，清风吹缟衿。徘徊复徘徊，夜寒更漏沈。青春不我留，霜华双鬓侵。盥手理残机，爱此一寸阴。蛾眉不入时，人情自古今。修绠汲寒泉，相将此意深。窈窕启明窗，罗帷风自开。素月西复西，所观殊未来。置我黄金梭，敛我明镜台。锦瑟一再弹，弦外有馀哀。言笑日以远，容华日以摧。与子结相思，素心终不回。霜气树高空，木叶飞林隈。揽衣不成眠，空阁起徘徊。
拟古·其一
作者：缪公恩
朝代：清

高楼有美人，容华明月光。丹黄无所施，缟素为衣裳。空帷独自悲，徘徊下高堂。愿得一心人，相共成七襄。殷勤结女伴，朝夕相颉颃。学为好笑嚬，亦为时世妆。无如非本真，徒劳回寸肠。敛手谢流辈，愿言归洞房。
拟古·其三
作者：缪公恩
朝代：清

窈窕启明窗，罗帷风自开。素月西复西，所观殊未来。置我黄金梭，敛我明镜台。锦瑟一再弹，弦外有馀哀。言笑日以远，容华日以摧。与子结相思，素心终不回。霜气树高空，木叶飞林隈。揽衣不成眠，空阁起徘徊。
拟古·其二
作者：缪公恩
朝代：清

洞房有鸣琴，朱弦多古音。一鼓再三叹，聊以慰悲心。明月照素颜，清风吹缟衿。徘徊复徘徊，夜寒更漏沈。青春不我留，霜华双鬓侵。盥手理残机，爱此一寸阴。蛾眉不入时，人情自古今。修绠汲寒泉，相将此意深。
挂剑台
作者：缪公恩
朝代：清

挂剑浑无迹，荒台自古今。即看原上草，想见古人心。
放舟
作者：缪公恩
朝代：清

溶溶春水大江平，风定深宵曙色晴。两岸山飞双橹急，中流人稳一舟轻。日烘晓色云霞丽，天入澄波锦绣明。连夕封姨偏肆虐，今朝指顾到芜城。
斋中即事和上逵韵
作者：缪公恩
朝代：清

幽轩无俗物，庭院少人来。石竹含残雨，山梅破冻苔。局成棋阵列，汤沸茗旗开。清韵堪酬唱，何须觅酒杯。
斋中夜坐
作者：缪公恩
朝代：清

帘前花影树影，窗外天光水光。正喜小炉茶熟，忽闻隔舍酒香。明月自来自去，好风可东可西。纸帐乍回残梦，时有幽禽夜啼。
斋中夜坐·其一
作者：缪公恩
朝代：清

帘前花影树影，窗外天光水光。正喜小炉茶熟，忽闻隔舍酒香。
斋中夜坐·其二
作者：缪公恩
朝代：清

明月自来自去，好风可东可西。纸帐乍回残梦，时有幽禽夜啼。
新凉
作者：缪公恩
朝代：清

文窗凉意透红纱，暮雨初收月正斜。庭院无尘苔色净，雕阑新放紫薇花。
新店吊周将军遇吉
作者：缪公恩
朝代：清

天命潜移自正嘉，竖儒窃柄起征沙。烈宗若遣尊旄钺，逆贼宁惟避纛牙。万载蒸尝崇我国，一门忠勇属君家。孤魂莫向西翘首，故主山陵锁暮霞。
新秋偶吟
作者：缪公恩
朝代：清

大火西流暑渐收，忽惊节物又清秋。露蝉声咽风生柳，篱豆花开月满楼。诗卷难传无限事，酒杯能遣几多愁。忽来数点潇潇雨，一片凉云淡不流。
旅邸
作者：缪公恩
朝代：清

黯黯孤檠冷不明，拂衣秣马待鸡声。无端最是疏林叶，底事萧萧彻夜鸣。
无字碑
作者：缪公恩
朝代：清

仅有丰碑表泰山，更无人迹在人寰。多缘事出焚书后，不欲文章著世间。
早行
作者：缪公恩
朝代：清

远坞鸡初唱，人家户尚扃。天光沈水白，霜色扑衣青。大野迷轻霭，寒空带落星。能知清旷意，不复惮劳形。
早醒
作者：缪公恩
朝代：清

微醺醒后烬炉香，纸帐寒宵布被凉。岁逼常愁双鬓短，梦回不耐五更长。欲教夜气涵天性，偏是诗魔扰睡乡。怪底冻鸡啼较早，误人颠倒著衣裳。
春夕独眺
作者：缪公恩
朝代：清

独依高楼望海天，迷离晚树锁春烟。东风吹醒江南梦，花鸟溪山二十年。
春夜漫吟
作者：缪公恩
朝代：清

九十春光一月过，东园花信竟如何。层云不动天将雪，小沼初融水欲波。剪烛无眠谋小醉，披书有契发长哦。不愁鬓发随时短，却喜推敲得句多。
春夜漫成
作者：缪公恩
朝代：清

微雪初晴下夕舂，薄寒渐减气和雍。虚阶土润轻尘少，小榻人閒倦态慵。烟度柳丝风细细，冰消池水月溶溶。一瓯薄醉浑无事，卧听青云寺里钟。
春夜闻笛因忆江南社友
作者：缪公恩
朝代：清

擪笛何人对月明，东风吹起旧心情。当年按曲思乡井，此日闻声忆友生。梅正开时诗共咏，柳经折后岁频更。欲从梦里寻南国，调急音凄梦不成。
春怨
作者：缪公恩
朝代：清

和风吹絮夕阳西，嫩柳千条一色齐。何事东君归去早，落红满径子规啼。
春日
作者：缪公恩
朝代：清

渐觉东风动柳条，小池春水雪初消。画梁旧垒来新燕，红药枯根茁嫩苗。细雨侵人寒料峭，醇醪薄醉梦逍遥。已筹五两冲泥屐，溪友寻芳拟共招。
春日
作者：缪公恩
朝代：清

霭霭和光景物韶，宜人为最是春朝。垂杨枝共东风软，小沼冰随腊雪消。瓦雀争鸣喧暖日，纸鸢得意入晴霄。化机活泼天怀畅，曳屐閒行过石桥。
春日书室
作者：缪公恩
朝代：清

绿阴绕屋是垂杨，石砌无尘草木芳。花压床前留蝶梦，叶深檐底出莺簧。透窗天影涵虚白，落笔风声入硬黄。细雨初晴云断续，一钩新月映方塘。
春日忆成翁宝林
作者：缪公恩
朝代：清

茆屋倚青嶂，山窗锁翠岚。东风吹柳醒，夜雨醉花酣。仙里谁归鹤，尘缘自缚蚕。何时一斗酒，相共剖黄柑。
春日怀旧
作者：缪公恩
朝代：清

东风吹散绿杨烟，乱落閒庭榆荚钱。今日旧巢看乳燕，昨年残梦醒啼鹃。寄书有客来天末，对酒何人在目前。万里归来成契阔，烟花独赏亦凄然。
春日有忆江南诸友戏成回文
作者：缪公恩
朝代：清

东楼小饮共魂销，事往伤心寸念遥。红日晓迎花萼吐，绿烟晴带柳丝飘。风帘度燕双来往，月沼惊鱼小动摇。通梦有人无纸寄，空山晚路远迢迢。
春日漫成
作者：缪公恩
朝代：清

天际云收日正晴，阶前花映纸窗明。欲沽春酒榆钱小，为绾东风柳线轻。坐久忽看移树影，吟高偶觉和禽声。诗成浑未思工拙，不为閒争旦夕名。
春日郊游
作者：缪公恩
朝代：清

出城三四里，茅舍几人家。踏屐探幽径，敲门问落花。风前村店酒，雨后小姑茶。处处多春涨，桃源拟泛槎。
春晓
作者：缪公恩
朝代：清

东风收雪晴，半夜春寒重。辨色纸窗明，晓角吹残梦。
春晴兼忆倪李诸君
作者：缪公恩
朝代：清

云破青霄作午晴，日光乍暖碎禽声。依依柳线迎风软，点点榆钱落地轻。芳草迷空春欲暮，绿波隔浦水初平。故人一别无消息，可向辽东忆此情。
春暮
作者：缪公恩
朝代：清

春事馀多少，凄其感物华。连绵三日雨，零落半帘花。绿树繁阴重，高楼夕照斜。怀人归未得，芳草满天涯。
春行
作者：缪公恩
朝代：清

我正寻春去，春风向我来。妙香时断续，何处野花开。
春词
作者：缪公恩
朝代：清

东风吹落花，落花逐风去。可怜一片红，飘零竟何处。
春郊即事
作者：缪公恩
朝代：清

芳原土润绝纤埃，款段霜蹄踏碧苔。晓雾犹笼杨柳重，初暾欲炽杏花开。桑林雨霁鸠呼妇，麦垄朝和雉引媒。剪剪春寒风力薄，旗亭驻马暂衔杯。
春闺
作者：缪公恩
朝代：清

冷雨凄凄独掩扉，无言脉脉望春归。桃花柳絮关情思，莫逐东风一片飞。
春闺
作者：缪公恩
朝代：清

千树桃花映粉楼，东风万点逐波流。落红不是题诗叶，愁向人间寄得不。
春阴
作者：缪公恩
朝代：清

云掩青山影欲无，东风犹自砭肌肤。谁能为我开生面，写作春寒欲雨图。
春阴
作者：缪公恩
朝代：清

垂垂庭柳绿新添，风动柔丝绕画帘。十里春云飞不起，一天雨意压楼檐。
春雪
作者：缪公恩
朝代：清

风聚春云夜不晴，残更忽觉峭寒轻。起来却捲西窗看，琼树瑶阶照眼明。
昭君
作者：缪公恩
朝代：清

莫嗟薄命事和戎，忍泪扶鞍出汉宫。长信月明清露冷，有人团扇泣秋风。十九星霜羁北海，五千貂锦没全营。汉庭莫罪毛延寿，一遣蛾眉小太平。
昭君·其一
作者：缪公恩
朝代：清

莫嗟薄命事和戎，忍泪扶鞍出汉宫。长信月明清露冷，有人团扇泣秋风。
昭君·其二
作者：缪公恩
朝代：清

十九星霜羁北海，五千貂锦没全营。汉庭莫罪毛延寿，一遣蛾眉小太平。
晓晴
作者：缪公恩
朝代：清

碧云吹散夜来风，檐雀声喧晓日红。烟重柳腰眠不起，雨含花颊醉初融。半生踪迹尘埃里，七载交游梦寐中。往事那堪重省忆，晴空望眼送飞鸿。
晓晴登辉山绝顶
作者：缪公恩
朝代：清

一夜东风雨意阑，朝来馀气作轻寒。山灵招我登峰顶，欲赠云英作晓餐。直到千峰最上头，白云满地作波流。远山数角浮烟海，我欲凭风到十洲。凌空怪石竞嵯峨，举首青天近几多。足下白云乘不得，身无仙骨待如何。零落林花万绿肥，青光相间瀑泉飞。仆夫劝我下山去，几度支筇未忍归。
晓晴登辉山绝顶·其一
作者：缪公恩
朝代：清

一夜东风雨意阑，朝来馀气作轻寒。山灵招我登峰顶，欲赠云英作晓餐。
晓晴登辉山绝顶·其三
作者：缪公恩
朝代：清

凌空怪石竞嵯峨，举首青天近几多。足下白云乘不得，身无仙骨待如何。
晓晴登辉山绝顶·其二
作者：缪公恩
朝代：清

直到千峰最上头，白云满地作波流。远山数角浮烟海，我欲凭风到十洲。
晓晴登辉山绝顶·其四
作者：缪公恩
朝代：清

零落林花万绿肥，青光相间瀑泉飞。仆夫劝我下山去，几度支筇未忍归。
晓渡浑河
作者：缪公恩
朝代：清

未动荒鸡夜寂寥，风吹雪浪冷萧萧。为看沙上青霜迹，已有行人早度桥。
晓至赵北口
作者：缪公恩
朝代：清

短烛烧残马暂停，渡头村舍户犹扃。鸡声警露鸣高树，雁阵排空下远汀。两岸芦花飞白雪，半湖秋水带寒星。凭栏欲济无舟楫，目极遥山一抹青。
晓行
作者：缪公恩
朝代：清

唱罢村鸡夜已阑，霜风刮面敝裘寒。朝霞有意迎归骑，一片轻红上马鞍。
晓行
作者：缪公恩
朝代：清

树杪秋红缀晓霞，西风萧瑟下芦花。愁人多少关山梦，残月光中到海涯。
晓行
作者：缪公恩
朝代：清

镫光回短梦，星影照征鞍。冰雪三冬暮，轮蹄五夜寒。情深诗语拙，心静酒杯宽。去日吟题句，今期取次看。
晓行蒲河道中
作者：缪公恩
朝代：清

雪压征尘冷不飞，村墟处处闭柴扉。一鞭遥指辉山影，缥缈双峰锁翠微。
晓起
作者：缪公恩
朝代：清

窗纸渐生白，披衣当户前。离离分曙色，漠漠对凉天。残月淡花影，晓风开柳烟。襟裾馀爽气，徙倚独萧然。
晓霁郊行
作者：缪公恩
朝代：清

新晴寒气峭，晨色上巾车。霁雪迎残月，明霞度晓鸦。山溪初解冻，野草未生芽。为忆江南路，东风到处花。
晚晴
作者：缪公恩
朝代：清

灵鹊呼晴对草堂，半帘树影下残阳。湿云缓度前溪去，留得轩窗雨气凉。趁将落日捲西窗，净涤陶泓拓硬黄。漠漠凉云飞不起，尚拖细雨润书床。
晚晴·其一
作者：缪公恩
朝代：清

灵鹊呼晴对草堂，半帘树影下残阳。湿云缓度前溪去，留得轩窗雨气凉。
晚晴·其二
作者：缪公恩
朝代：清

趁将落日捲西窗，净涤陶泓拓硬黄。漠漠凉云飞不起，尚拖细雨润书床。
晚步
作者：缪公恩
朝代：清

屐齿閒行印绿泥，石桥南畔觅幽蹊。烟生野浦澄波远，树绕春城落日低。万里投书愁雁影，经年怀友怨莺啼。独吟沙岸浑忘久，新月如钩上钓溪。
晚步
作者：缪公恩
朝代：清

落叶萧萧日影西，青霞光断暮天齐。平林风紧鸦声乱，野岸云寒雁阵低。人渡前溪秋水阔，我思远眺晚烟迷。长歌一曲凭谁和，手画滩沙独自题。
晚登凤凰山归作
作者：缪公恩
朝代：清

石磴云萝手自扪，披襟独眺凤凰墩。寒烟日暮埋山骨，白露秋深冻草根。雁阵排空风断续，鸦声绕树月黄昏。一镫归向窗前坐，竹影离离悄闭门。
晚眺
作者：缪公恩
朝代：清

村炊敛暮烟，小立晚风前。落照收残雨，凉云带远天。山空秋漠漠，溪涨水涓涓。徙倚青松树，长吟独悄然。
晴兰
作者：缪公恩
朝代：清

谷风吹野养花天，九畹幽丛散暖烟。仙蕊露乾香远馥，向阳几叶影翩翩。
晴兰
作者：缪公恩
朝代：清
体裁：诗

谷风吹野养花天，九畹幽丛散暖烟。
仙蕊露干香远馥，向阳几叶影翩翩。
晴望
作者：缪公恩
朝代：清

万峰流翠雨初晴，泽被郊原草木荣。蜡屐最高山上望，麦苗千顷绿云平。
暮坐
作者：缪公恩
朝代：清

漠漠秋空雁几行，晚烟浮动月昏黄。凭窗瘦骨支离甚，落叶风多纸帐凉。
暮坐偶成兼忆洪大
作者：缪公恩
朝代：清

云冻长空万籁收，暮烟凝碧入层楼。千林野树森霜气，半榻青灯冷月钩。雁去诗成难寄远，夜寒酒薄不降愁。故人一别无消息，回首燕台天际头。
暮春临帖偶吟
作者：缪公恩
朝代：清

一片轻云细雨过，绿杨院宇落花多。晴窗写得黄庭帖，愧杀丰神不换鹅。
暮晴感怀
作者：缪公恩
朝代：清

小院无尘静不哗，萧萧庭树集归鸦。乍开晴色收残雨，为捲西窗看落霞。暮霭渐迷深径草，凉风欲老绕篱花。閒愁底事难驱遣，多是怀人感物华。
暮行山中
作者：缪公恩
朝代：清

曲折寻幽径，青山拥去鞭。溪深新雨后，草乱晚风前。残照下高树，暮鸦归远天。柴门何处是，漠漠隔炊烟。
暮过浑河
作者：缪公恩
朝代：清

白草荒芦秋色凄，长河光浸暮云低。凉波喷雪风声急，古木含烟日影迷。隔浦人家空寂寂，绕塍禾黍尚萋萋。一鞭遥指残阳路，不计归程信马蹄。
暮霁对月
作者：缪公恩
朝代：清

残云归岫碧天空，碧瓦烟迷夕照红。雨气凉生深苑月，箫声吹彻小楼风。材惭燕市千金骨，梦绕吴门半夜钟。好向人□求玉斧，客星已傍广寒宫。
月下闻笛
作者：缪公恩
朝代：清

何处吹羌笛，萧然到草亭。烟轻笼淡月，云薄带疏星。一曲催梅落，三秋折柳青。援琴方欲和，雁阵下寒汀。
月兰
作者：缪公恩
朝代：清

苔护崇兰结绿阴，玉绳不动夜沈沈。石边几本冰根冷，素魄流辉映素心。
月季花
作者：缪公恩
朝代：清

猗猗叶自淩冬绿，艳艳花常逐月红。桃颊柳眉休浪妒，芳心原不斗春风。
月映万川
作者：缪公恩
朝代：清

清光照破九州烟，万派澄鲜一影圆。滟滟金波涵静体，不随逝水下长川。素魄高悬出海天，飞来万影入澄川。自然妙用皆无意，水自空明月自圆。
月映万川·其一
作者：缪公恩
朝代：清

清光照破九州烟，万派澄鲜一影圆。滟滟金波涵静体，不随逝水下长川。
月映万川·其二
作者：缪公恩
朝代：清

素魄高悬出海天，飞来万影入澄川。自然妙用皆无意，水自空明月自圆。
有怀
作者：缪公恩
朝代：清

离索劳人太瘦生，不堪重忆旧心情。吟馀独向东轩立，翘首天涯看晚情。何时樽酒逐欢场，楚水吴山道路长。我有愁心谁共语，一天黄叶下残阳。
有怀·其一
作者：缪公恩
朝代：清

离索劳人太瘦生，不堪重忆旧心情。吟馀独向东轩立，翘首天涯看晚情。
有怀·其二
作者：缪公恩
朝代：清

何时樽酒逐欢场，楚水吴山道路长。我有愁心谁共语，一天黄叶下残阳。
望虹螺山
作者：缪公恩
朝代：清

天收海雾拥朱轮，习习微风起细尘。数朵芙蓉天外落，虹螺山翠笑迎人。
望虹螺山
作者：缪公恩
朝代：清

群峰负势竞嵯峨，天半岚光翠霭多。晓色宜人双眼豁，吕洪山外看虹螺。
期洪稚存相过久不赴约因寄以诗
作者：缪公恩
朝代：清

雨砌连朝长绿苔，摛词检字费宏才。子猷不放山阴棹，陆凯空劳驿使梅。月落屋梁思黯澹，酒醒冰簟起徘徊。嘱君好拂窗前几，明日携樽有客来。
杏山
作者：缪公恩
朝代：清

牧马萧萧齧草芽，乱峰历历夕阳斜。气沈宝剑埋黄土，骨冷青燐走碧沙。此日有人多击壤，当年何地不吹笳。春来犹见山前杏，笑向东风烂漫花。
村中
作者：缪公恩
朝代：清

东风轻压暖烟低，径草青才没马蹄。溪水乍深消腊雪，土膏初润试春犁。花枝留客谋酣醉，山色宜人待品题。倚杖柴门残照里，依依杨柳暮鸦啼。
村中
作者：缪公恩
朝代：清

数椽茅屋自成村，半带残阳半掩门。烟柳低眠风不起，暮鸦声里月黄昏。
村中
作者：缪公恩
朝代：清

柳阴冉冉乳鸦啼，掩映柴扉拂水低。何处篴声深绿里，随风断续过桥西。
柬金尚诸君
作者：缪公恩
朝代：清

轻风扫绿苔，为待故人来。展榻启明窗，小园花正开。
柳絮
作者：缪公恩
朝代：清

几株碧柳小窗东，弱线低垂度晓风。似解催人吟白雪，飘来数点砚池中。
桃叶渡
作者：缪公恩
朝代：清

桃叶几时去，桃花今尚开。只馀溪上水，曾照美人来。
梅
作者：缪公恩
朝代：清

自挟冰霜气，何须珠玉词。水边篱落后，无复擅场诗。
梦洪大亮吉忆旧时同出此途感吟二首
作者：缪公恩
朝代：清

故人旌节驻黔中，十八年来事不同。今日重行黄叶路，愁人依旧白杨风。万里何缘入梦中，照人颜色旧时同。醒来不是当年事，寒气侵衣起朔风。
梦洪大亮吉忆旧时同出此途感吟二首·其一
作者：缪公恩
朝代：清

故人旌节驻黔中，十八年来事不同。今日重行黄叶路，愁人依旧白杨风。
梦洪大亮吉忆旧时同出此途感吟二首·其二
作者：缪公恩
朝代：清

万里何缘入梦中，照人颜色旧时同。醒来不是当年事，寒气侵衣起朔风。
梦鹤轩夜坐
作者：缪公恩
朝代：清

幽斋独坐夜融融，弄影檐花簌簌红。树密恰容窗纳月，帘疏不碍座当风。心涵静契神俱寂，思入虚灵念欲空。何处更寻仙境界，此身今在玉壶中。
检张瀛客先生遗诗
作者：缪公恩
朝代：清

断简离披剩一编，最怜窥豹未能全。白云化去缑山鹤，春露秋霜二十年。几树松楸锁夕阳，谁题诗伯夜台坊。云山有梦三千里，便是生离也断肠。
检张瀛客先生遗诗·其一
作者：缪公恩
朝代：清

断简离披剩一编，最怜窥豹未能全。白云化去缑山鹤，春露秋霜二十年。
检张瀛客先生遗诗·其二
作者：缪公恩
朝代：清

几树松楸锁夕阳，谁题诗伯夜台坊。云山有梦三千里，便是生离也断肠。
检点旧文漫占
作者：缪公恩
朝代：清

凌云志气昔如何，暑日寒宵费揣摩。一自归来不相见，缄函已是十年多。编残简断暗尘封，话到丹铅梦亦慵。早识蠹鱼今日饱，何如买犊学为农。
检点旧文漫占·其一
作者：缪公恩
朝代：清

凌云志气昔如何，暑日寒宵费揣摩。一自归来不相见，缄函已是十年多。
检点旧文漫占·其二
作者：缪公恩
朝代：清

编残简断暗尘封，话到丹铅梦亦慵。早识蠹鱼今日饱，何如买犊学为农。
榆钱
作者：缪公恩
朝代：清

欲买春风是也非，枝头乱挂五铢微。凭将柳线轻穿缀，莫逐杨花作雪花。
樵径
作者：缪公恩
朝代：清

踏破苍苔古木阴，腰斤日日入幽岑。几多城市炊烟处，荷担谁怜径路深。
樽酒慰离颜
作者：缪公恩
朝代：清

预拟倾尊酒，相期客子还。休忘他日醉，记取去时颜。萍水踪难定，风霜鬓莫斑。何年成慰藉，痛饮对刀环。
次和夜月观花八韵
作者：缪公恩
朝代：清

寂寂名园笼月地，溶溶皓魄照花天。寻春无事登山屐，卜夜疑乘棹雪船。植得瑶池琪树满，涌来碧海宝珠圆。空涵色象真成幻，写入虚灵艳更妍。一片金波镕玉镜，万枝紫姹间红嫣。冰魂漏永迷蝴蝶，芳梦宵深警杜鹃。皎洁不随云影暗，妖娆正浥露华鲜。如斯景物君能咏，想像香光我亦怜。
次和泗樵见赠之作
作者：缪公恩
朝代：清

隽笔曾无一点尘，吟来字字拟南珍。会心花鸟皆成妙，得意文章信有神。桃李门墙三月雨，诗书酝酿四时春。驽骀我久惭追步，君独超群迈等伦。
次春日六韵
作者：缪公恩
朝代：清

题春佳句属君家，我亦颦眉咏物华。胸有灵机舒锦绣，天将丽景灿云霞。绿烟拂地千株柳，红雨飞空十里花。树底车宜乘小驷，风前扇拟试团纱。一樽村酿携柑酒，盈把山蔬荐蕨芽。投得奚囊诗句满，野芳醉插帽沿斜。
次春郊元韵
作者：缪公恩
朝代：清

野游晴正好，款段踏芳春。绿柳才舒眼，朱樱未点唇。花光含丽日，风意起青蘋。远岫凝轻黛，洄波皱细鳞。韶华呈艳冶，诗句斗鲜新。应接人无暇，长吟小欠伸。
歌风台
作者：缪公恩
朝代：清

大风不独忆淮阴，云影飞扬自古今。我上高台舒远啸，茫茫何处问馀音。
正月十日偶成
作者：缪公恩
朝代：清

天街又见市春镫，丽日晴烟瑞霭凝。微度和风门燕舞，乍回阳气纸鸢腾。鸡皮不共韶华好，马齿徒随日月增。时节惊心聊取醉，银杯有酒大如升。
水阁纳凉同董均可步管丈秋崖元韵
作者：缪公恩
朝代：清

一泓秋涨半池荷，小榭临流起细波。水气潜随花气散，蝉声远杂树声多。残霞影落连朱槛，新霁烟深锁翠萝。纳爽不知天竟晚，已看高阁转银河。
永夜静坐颇得幽閒之趣因成二首
作者：缪公恩
朝代：清

人愁冬夜寒，我爱冬夜永。尘事白昼纷，意念深宵静。默默一编书，荧荧一镫影。无殊平旦时，令人发清省。高空雪始收，古木风初定。冷月上疏窗，一片寒光凝。天机自奕奕，道心常醒醒。静坐数疏钟，谁与同清兴。
永夜静坐颇得幽閒之趣因成二首·其一
作者：缪公恩
朝代：清

人愁冬夜寒，我爱冬夜永。尘事白昼纷，意念深宵静。默默一编书，荧荧一镫影。无殊平旦时，令人发清省。
永夜静坐颇得幽閒之趣因成二首·其二
作者：缪公恩
朝代：清

高空雪始收，古木风初定。冷月上疏窗，一片寒光凝。天机自奕奕，道心常醒醒。静坐数疏钟，谁与同清兴。
永平怀古
作者：缪公恩
朝代：清

负海凭山古北平，汉时飞将气犹生。谁知不具封侯骨，没羽空存石虎名。
江中
作者：缪公恩
朝代：清

镜里行人画里舟，篷窗深锁半江秋。气吞巫峡三千里，声到蓬壶十二楼。山隔天光迷两脚，日蒸霞影破云头。布帆风利难停泊，未许金焦汗漫游。
江浦留别
作者：缪公恩
朝代：清

浪游到处感离群，几度骊歌讵忍闻。十六年来犹故我，五千里外忆诸君。白门望眼迷烟树，吴下愁心隔暮云。别绪匆匆吟不得，那堪红雨更纷纷。一番惆怅独徘徊，何日扁舟我再来。岁月半从愁里去，烟花空向眼前开。浪传乌桕欢能合，谁信飞星往不回。百结枯肠真欲断，长吟且覆掌中杯。江干碧涨一篙匀，细雨才晴柳色新。芳草连天无奈别，落花满地可怜春。篷窗镫影听渔篴，马足风声起辙尘。驿壁从今题句去，未知属和是何人。临歧为语莫伤神，聚散应知有夙因。万里尚劳天外梦，一枝须寄陇头人。春潮浩浩催舟急，杜宇声声促客频。回首山城残照里，满江波浪碧无垠。
江浦留别·其一
作者：缪公恩
朝代：清

浪游到处感离群，几度骊歌讵忍闻。十六年来犹故我，五千里外忆诸君。白门望眼迷烟树，吴下愁心隔暮云。别绪匆匆吟不得，那堪红雨更纷纷。
江浦留别·其三
作者：缪公恩
朝代：清

江干碧涨一篙匀，细雨才晴柳色新。芳草连天无奈别，落花满地可怜春。篷窗镫影听渔篴，马足风声起辙尘。驿壁从今题句去，未知属和是何人。
江浦留别·其二
作者：缪公恩
朝代：清

一番惆怅独徘徊，何日扁舟我再来。岁月半从愁里去，烟花空向眼前开。浪传乌桕欢能合，谁信飞星往不回。百结枯肠真欲断，长吟且覆掌中杯。
江浦留别·其四
作者：缪公恩
朝代：清

临歧为语莫伤神，聚散应知有夙因。万里尚劳天外梦，一枝须寄陇头人。春潮浩浩催舟急，杜宇声声促客频。回首山城残照里，满江波浪碧无垠。
河上晚步
作者：缪公恩
朝代：清

几株疏柳绕沙堤，野水平桥落照迷。一片凉烟飞不起，黄昏影里乱鸦啼。
沽酒
作者：缪公恩
朝代：清

家酿瓶之罄，来沽小市前。君谋花下醉，我解杖头钱。不惜杯三百，何妨斗十千。杏林春正好，共酌酒旗边。
泊舟江中
作者：缪公恩
朝代：清

江心薄暮系吴舲，岚气横空暗翠屏。隔浦风声来远笛，拍天波影乱繁星。三更月涌潮头白，两点山开水面青。路阻蓬瀛飞不到，篷窗清梦绕疏棂。
泗樵言秦君梗概不胜悼惜因成长句
作者：缪公恩
朝代：清

先生自是不羁才，湖海飘零亦可哀。圮上素书当日秘，枕中鸿宝几时开。飞鸿剑气沈牛斗，明月珠光没草莱。交臂无缘成怅惘，难将遗恨问泉台。
洋红
作者：缪公恩
朝代：清

谁碾朱砂拥菊丛，丹葩和露绽西风。一从番舶来中土，赢得扶桑晓日红。
浑河
作者：缪公恩
朝代：清

浊流直拟下昆崙，襟带陪都众水尊。捲地东来山作障，排空西去海为门。声摧雪浪惊雷起，势压风湍阵马奔。多少黄沙埋白骨，谁凭杯酒吊英魂。
浑河即目
作者：缪公恩
朝代：清

漠漠青云掩赤霞，长河风急捲银花。空林落叶秋无主，一片残阳噪晚鸦。
海棠蛱蝶
作者：缪公恩
朝代：清

露重清秋夜乍凉，古墙阴下点红妆。怀人欲托相思梦，梦里依然是断肠。
清明
作者：缪公恩
朝代：清

墓柳青青墓草黄，一盂麦饮奠椒浆。可怜无限伤心泪，洒向东风血数行。
清河道中
作者：缪公恩
朝代：清

万山环合翠岚浮，策马斜阳古挹楼。峰辟关门天一线，浪翻峡口水双流。寒烟漠漠村墟暮，野港萧萧芦荻秋。回望凤城何处是，西南翘首白云头。
渡辽河
作者：缪公恩
朝代：清

漠漠平沙日影低，西风一苇渡辽西。长安怕醒深闺梦，打得黄莺不敢啼。
游仙
作者：缪公恩
朝代：清

瑶草琪花绕玉台，昆崙绝顶四天开。林间空有三青鸟，八骏东归不再来。碧海青天一剑孤，归来独倚旧丹炉。故山风月栖迟好，不看巾箱五岳图。
游仙·其一
作者：缪公恩
朝代：清

瑶草琪花绕玉台，昆崙绝顶四天开。林间空有三青鸟，八骏东归不再来。
游仙·其二
作者：缪公恩
朝代：清

碧海青天一剑孤，归来独倚旧丹炉。故山风月栖迟好，不看巾箱五岳图。
游平山
作者：缪公恩
朝代：清

维扬称钜丽，今古竞繁华。绿水飞兰桨，垂杨隐钿车。绮罗春拾翠，镫火醉评花。十里平山路，香风处处赊。
游灵岩山归作
作者：缪公恩
朝代：清

塔挂残阳欲暮天，灵岩支港泛归船。回头却顾经行处，云际钟声破晚烟。
游虎邱
作者：缪公恩
朝代：清

附郭名山著虎邱，繁华未始掩清幽。画船十里联红袖，歌管千家起翠楼。云气自来萦塔影，岚光终古落溪流。讲台不复生公坐，顽石何时再点头。
游蜂菊花
作者：缪公恩
朝代：清

漫从篱下采黄华，风露凄清且闭衙。好是春风三二月，莫教孤负上林花。
游观中值雨
作者：缪公恩
朝代：清

杰阁凌虚宝扇开，槐阴松影满楼台。一声龙笛西风起，四面烟云暮雨来。隐隐雷声走碧空，云收雨霁见长虹。丹台紫府开仙境，尽在残阳返照中。上方殿宇倚崔嵬，帘捲秋云列岫开。万木低垂新雨后，一天空翠入窗来。断云拖雨度高空，丹吐霞光剑吐虹。风定波平天宇净，分明新月在池中。
游观中值雨·其一
作者：缪公恩
朝代：清

杰阁凌虚宝扇开，槐阴松影满楼台。一声龙笛西风起，四面烟云暮雨来。
游观中值雨·其三
作者：缪公恩
朝代：清

上方殿宇倚崔嵬，帘捲秋云列岫开。万木低垂新雨后，一天空翠入窗来。
游观中值雨·其二
作者：缪公恩
朝代：清

隐隐雷声走碧空，云收雨霁见长虹。丹台紫府开仙境，尽在残阳返照中。
游观中值雨·其四
作者：缪公恩
朝代：清

断云拖雨度高空，丹吐霞光剑吐虹。风定波平天宇净，分明新月在池中。
溪上
作者：缪公恩
朝代：清

何处桃源洞，重来路已迷。飘飘花片落，流过小桥溪。
溪上
作者：缪公恩
朝代：清

霜气横秋木叶残，夕阳雁影下芦滩。茅堂寂寂人高卧，门外云深水自寒。
满天星
作者：缪公恩
朝代：清

霜天月黑倍昭然，分野从来应地躔。不是寒香侵座右，几疑星斗落阶前。
漫吟
作者：缪公恩
朝代：清

几番风信急相催，红雨纷纷点翠苔。最是轻盈杨柳絮，等閒飞过短墙来。
漫吟
作者：缪公恩
朝代：清

梧桐瑟瑟竹萧萧，閒捲湘？坐寂寥。碎响何来清彻耳，半窗疏雨打芭蕉。
漫吟
作者：缪公恩
朝代：清
体裁：七言绝句

梧桐瑟瑟竹萧萧，閒捲湘𢅏坐寂寥。碎响何来清彻耳，半窗疏雨打芭蕉。
漫成
作者：缪公恩
朝代：清

永昼闭关无事，小轩插架有书。北牖清凉乃尔，羲皇世界何如。
独坐感怀
作者：缪公恩
朝代：清

猎猎东风急，云开雪意阑。耽吟忘坐久，多病怯春寒。白发随才短，愁肠赖酒宽。徘徊看日影，已过石阑干。
独坐漫吟
作者：缪公恩
朝代：清

小亭半面绕芳池，日永窗移树影迟。花带馀香归燕垒，絮飞零粉上蛛丝。眼前物象心生幻，閒里天机静自知。不觉吟高惊宿鸟，一声幽韵出深枝。
独酌漫吟
作者：缪公恩
朝代：清

仕为贫驱亦奈何，年华空自悔蹉跎。人情冷淡黄金尽，诗句苍凉白发多。混俗祇宜醒且醉，闭关直欲哭当歌。葛巾且漉新醅酒，小梦迷离养太和。
玉田道中
作者：缪公恩
朝代：清

凝膏冷爓夜迢迢，笼烛鸣鸾驿路遥。残梦迷离落何处，晓风吹过彩亭桥。
王义门以其大父瑶峰前辈诗稿属为校订因题卷后
作者：缪公恩
朝代：清

前辈遗音尽典型，萧然不以一钱名。落花啼鸟怡天性，流水行云寄世情。大雅声华钟鼎重，小巫评骘羽毛轻。我生较晚兼随宦，未向龙门获识荆。
环翠楼闻篴
作者：缪公恩
朝代：清

草短沙平雁下滩，小楼初夜凭阑干。月明何处吹渔篴，秋水梅花一味寒。
瓜州阻风忆贾丈汉庭
作者：缪公恩
朝代：清

风捲江湖海逆流，弄风蛟蜃上涛头。篷窗屏息何曾寐，渔火光中一夜愁。二十年前访荜门，春风携我锦春园。只今宿草无人问，何处冬青锁断魂。
瓜州阻风忆贾丈汉庭·其一
作者：缪公恩
朝代：清

风捲江湖海逆流，弄风蛟蜃上涛头。篷窗屏息何曾寐，渔火光中一夜愁。
瓜州阻风忆贾丈汉庭·其二
作者：缪公恩
朝代：清

二十年前访荜门，春风携我锦春园。只今宿草无人问，何处冬青锁断魂。
甓社湖感怀
作者：缪公恩
朝代：清

片帆曾挂甓湖烟，五两风轻荡画船。负笈有书空饱蠹，垂云无翼可摩天。相如近日常多病，叔宝当时最少年。细认遗踪何处是，半篙春水绿依然。
画兰
作者：缪公恩
朝代：清

写兰不求似，不似亦非兰。似与不似间，素心千古寒。
病中
作者：缪公恩
朝代：清

闻说官梅破冻苔，风？隔断暗香来。一庭明月横花影，蠡卖窗寒不敢开。
病中
作者：缪公恩
朝代：清
体裁：七言绝句

闻说官梅破冻苔，风𢅏隔断暗香来。一庭明月横花影，蠡卖窗寒不敢开。
病中偶成
作者：缪公恩
朝代：清

久病精神减，无心问物华。目昏看字误，腕弱作书斜。小径馀残菊，凉烟点暮鸦。萧萧衰柳叶，历乱打窗纱。
登凤凰山远望大江
作者：缪公恩
朝代：清

凤凰山对凤凰台，曳屐攀援破紫苔。长堑当年称地险，石门终古向天开。孤帆云尽横江去，九镇春深细雨来。莫望长安愁日暮，乡关乘兴且徘徊。
登岱
作者：缪公恩
朝代：清

奉阴碑左独停骖，身向天关试一探。峰顶晴光留夕照，城头寒色压秋岚。登临不为风尘倦，山水从来梦寐眈。只忆白云亲舍远，回肠东北更东南。岱麓经过忆昔年，跻攀今日秉心虔。生成功继乾坤后，典礼尊居岳渎先。鸟道已经离世界，石门犹是倚云天。杜陵诗句裁零锦，大笔摩崖处处镌。五更沧海吐明蟾，杖策登云过水帘。辇道旧传排御幛，神坛曾见出金奁。碑铜蚀雨生苔蕊，瓦铁翻风堕殿檐。应是最高寒亦重，山人习久不知嫌。作镇青齐控九区，丹梯万级入云衢。东西日月窥浮没，远近龟蒙效拜趋。笔力未能摇五岳，目光安敢望三吴。到来天下真知小，大地苍茫似有无。
登岱·其一
作者：缪公恩
朝代：清

奉阴碑左独停骖，身向天关试一探。峰顶晴光留夕照，城头寒色压秋岚。登临不为风尘倦，山水从来梦寐眈。只忆白云亲舍远，回肠东北更东南。
登岱·其三
作者：缪公恩
朝代：清

五更沧海吐明蟾，杖策登云过水帘。辇道旧传排御幛，神坛曾见出金奁。碑铜蚀雨生苔蕊，瓦铁翻风堕殿檐。应是最高寒亦重，山人习久不知嫌。
登岱·其二
作者：缪公恩
朝代：清

岱麓经过忆昔年，跻攀今日秉心虔。生成功继乾坤后，典礼尊居岳渎先。鸟道已经离世界，石门犹是倚云天。杜陵诗句裁零锦，大笔摩崖处处镌。
登岱·其四
作者：缪公恩
朝代：清

作镇青齐控九区，丹梯万级入云衢。东西日月窥浮没，远近龟蒙效拜趋。笔力未能摇五岳，目光安敢望三吴。到来天下真知小，大地苍茫似有无。
登文游台
作者：缪公恩
朝代：清

徙倚高台暮，凭栏忆昔贤。风流皆绝代，身世正萧然。虚阁下残照，平湖澄远天。徘徊未归去，镫火破疏烟。
登楼
作者：缪公恩
朝代：清

落叶萧条万井秋，碧云天外水东流。苍烟古木寒鸦乱，野径残阳旅客愁。千里音书悲雁断，十年踪迹感萍浮。擎杯欲醉何曾醉，惆怅西风独倚楼。
登石台峰
作者：缪公恩
朝代：清

杖策登山顶，天风鼓敝裘。唾沾飞鸟背，袖拂乱云头。青霭群峦合，澄波一水流。湾环含雉堞，倒浸石城楼。
登辉山
作者：缪公恩
朝代：清

危峰绝顶独盘桓，雾敛云收眼界宽。千涧瀑兼青霭落，万山岚向碧空攒。天风欲鼓春衫破，雨气犹侵石骨寒。何日凌虚生羽翼，十洲三岛足游观。
登辛峰亭
作者：缪公恩
朝代：清

孤亭峭立压嵯峨，尺五青霄近可摩。地涌湖光飞匹练，云连海气锁双螺。珠襦香散红颜冷，宝剑虹藏碧草多。欲问遗踪何处是，清风飒飒拂藤萝。
登高邮西城楼
作者：缪公恩
朝代：清

缥缈春波接远天，高楼长眺独萧然。依依树影留残月，点点村炊上晚烟。此地维舟廿九载，当时垂发十三年。东风依旧吹杨柳，俯仰青衫祇自怜。
督亢亭
作者：缪公恩
朝代：清

竟将督亢入秦庭，太子宁知事不成。丽室已随流水去，孤亭犹有暮烟横。
石花
作者：缪公恩
朝代：清

石上有碧草，乃在山之巅。稽名曰不死，食之延永年。奈何一小草，便可期神仙。盖云甘澹泊，本真或能全。我采不为此，谓其无俗缘。受气与天清，托根与石坚。是真契道者，珍重莫轻捐。
秋夜大风继之以雨甚寒
作者：缪公恩
朝代：清

风伯号空逞怒威，青镫短榻闭双扉。骚人影共秋花瘦，落叶声兼冻雨飞。万里有书鸿雁冷，九霄无路梦魂归。醉吟拟欲驱寒去，玉粟生肌酒力微。
秋夜对月
作者：缪公恩
朝代：清

白露初团未结霜，萧萧木叶打衣裳。青山落影千峰淡，明月无声万瓦凉。笛里何人吹折柳，楼头有客恰思乡。远书欲寄凭谁达，天末风高断雁行。
秋夜怀旧
作者：缪公恩
朝代：清

帘捲空窗四壁虚，金壶乍永夜何如。滴阶露冷蛩声涩，落叶风飘树影疏。隍鹿已醒他日梦，塞鸿久断故人书。起看北斗阑干堕，残月萧条上草庐。
秋夜怀洪稚存
作者：缪公恩
朝代：清

明月何皎皎，良夜何迟迟。牛女隔绛河，风露凉凄其。清光照人间，何处无别离。长歌寄所怀，乃在天之涯。披衣步空庭，木叶横天飞。不知游子心，此时何所思。
秋夜既寝醒见窗月大佳起玩成咏
作者：缪公恩
朝代：清

梦回虚白生，华月满窗纸。爱此烂银光，披衣更深起。树影落参差，错认一庭水。凉风袭襟裾，清气沁肌髓。万籁寂无声，心在空灵里。
秋夜有感
作者：缪公恩
朝代：清

剪烛无瞑不自聊，惊时感事正萧条。频年多病游踪少，万里怀人别梦遥。细雨凉云秋漠漠，清钟疏柝夜迢迢。愁心几许谁相问，赖有微吟破寂寥。
秋夜独坐有怀三弟伟
作者：缪公恩
朝代：清

凉云漠漠作清阴，静听閒庭众籁吟。落叶打窗秋渐老，疏钟敲梦漏初深。燕台夜雪三年别，闽海西风万里心。为嘱冥鸿劳寄语，有人天末望乡音。
秋日
作者：缪公恩
朝代：清

木叶初飞水乍凉，荻花断岸倚孤航。蓬窗极目轻云碧，书破秋空雁一行。
秋日游冯氏废园
作者：缪公恩
朝代：清

溪水环村舍，门迎杜若洲。清风三径晓，黄叶一庭秋。霜度征鸿远，墙吟促织幽。故园何处是，引起别离愁。
秋日过双峰寺
作者：缪公恩
朝代：清

小憩双峰寺，峰头挂夕阳。溪光浮殿宇，岚翠滴衣裳。漠漠晚天碧，离离秋草黄。西风送归骑，铃铎听微茫。
秋晓
作者：缪公恩
朝代：清

峭寒入夜逼窗纱，敲彻晨钟静不哗。老树迷离横瘦影，半天残月听啼鸦。
秋暮怀洪稚存
作者：缪公恩
朝代：清

秋风何萧萧，木叶纷以飞。时序忽已更，缅彼百卉腓。出步空庭前，残阳明短扉。俯仰空踟躇，悠然有所思。故人久行役，乃在天之涯。忆昔大河边，行色共悽悽。接谈倾盖间，遂订白首期。空山项王坟，荒草荀令碑。白杨啸晚风，其声亦何悲。与子话平生，泣下各沾衣。旅食黄金台，两度伤别离。子乃化鹏去，我还趋庭帏。音问一以隔，闻入三秦畿。西北气候早，七月黄沙吹。帷幕多凉风，夜深镫火微。愿言思故人，弹铗歌来归。
秋末暮行山中
作者：缪公恩
朝代：清

到处萧条秋意阑，荻花枫叶已凋残。烟凝平野山岚紫，风拂疏林日影寒。新雪销融泥滑滑，远镫明灭路漫漫。苍茫暮霭迷荒径，赖有星光上马鞍。
秋雨晚晴
作者：缪公恩
朝代：清

长虹倒挂雨初收，几榻清凉四壁秋。飞尽碧云天宇净，捲帘风入夕阳楼。
种花
作者：缪公恩
朝代：清

引入开渠学种花，欲从园叟伴烟霞。何时瓮茧成仙骑，骑向璿宫问岁华。久甘抱瓮到如今，已见繁枝结绿阴。有客何来矜技巧，教人机事启机心。
种花·其一
作者：缪公恩
朝代：清

引入开渠学种花，欲从园叟伴烟霞。何时瓮茧成仙骑，骑向璿宫问岁华。
种花·其二
作者：缪公恩
朝代：清

久甘抱瓮到如今，已见繁枝结绿阴。有客何来矜技巧，教人机事启机心。
秦邮寓中绝句
作者：缪公恩
朝代：清

红破榴花日正长，北窗风至作微凉。翩翩燕子来何处，知啄香泥绕旧梁。难将好梦慰乡情，卧暖桃笙梦不成。何处兰舟双画橹，咿呀声里客魂惊。翘首西楼月又生，蛾眉七度对离情。不知此夜纤纤影，照到征人第几程。
秦邮寓中绝句·其一
作者：缪公恩
朝代：清

红破榴花日正长，北窗风至作微凉。翩翩燕子来何处，知啄香泥绕旧梁。
秦邮寓中绝句·其三
作者：缪公恩
朝代：清

翘首西楼月又生，蛾眉七度对离情。不知此夜纤纤影，照到征人第几程。
秦邮寓中绝句·其二
作者：缪公恩
朝代：清

难将好梦慰乡情，卧暖桃笙梦不成。何处兰舟双画橹，咿呀声里客魂惊。
立夏前偶成
作者：缪公恩
朝代：清

入夏馀三日，春光有几何。鸟声宿雨少，花瓣落风多。
立秋前一日暑甚因步水上见时景已有秋意
作者：缪公恩
朝代：清

避炎无处所，为逐水边过。莲萼飘红粉，蘋花乱白波。只知秋已近，恰畏暑偏多。微咏清商曲，临流望素河。
答阎古樵和韵
作者：缪公恩
朝代：清

望中霁色绝嚣埃，蜡屐冲泥印软苔。烟烧平林青霭合，天排远岫画屏开。金莺出谷相求友，玉蝶寻芳互引媒。何日东皋同载酒，与君拈韵共传杯。
粉红莲
作者：缪公恩
朝代：清

亭亭独立对西风，不比凌波坠粉红。莫道莲花最高洁，清香合与晚香同。
粉针
作者：缪公恩
朝代：清

移得秋英傍绣床，鸳鸯剌罢理残妆。误将腻粉黏针线，挑出花心瓣瓣长。
纂辑诗钞自识
作者：缪公恩
朝代：清

君不见高山大渊置姓氏，古人好名乃如是。又不见载笔纪传成史书，恐名不彰以没世。自晋唐宋递元明，或著诗篇或琐志。古人结习不可除，今者后人宁有异。余亦吟诗千馀篇，共成五万二千字。吾闻太上立德次立功，垂之空言嗟罔济。况乃风云月露词，虽工仅号雕虫技。抑闻诗以道性情，或云古者诗言志。葩经三百十一篇，大抵发愤所为制。最是劳人思妇辞，等閒谣谚偏姿致。当时出语岂求工，天籁之鸣不可企。后世纷纷无病呻，乃尚浮文争绮丽。章求典赡句求丰，往往誇多翻害义。溯从十六窃为诗，其时正课攻时艺。蝇头小字累成编，不令人见藏经笥。及今白发已盈头，犹自耽唫如往岁。暑日寒宵自较雠，缥缃似较牛腰细。灾梨祸枣愧无资，用托中书为编次。虽无功绩似前人，聊纪生平所遭际。自少及壮至于今，纪月编年如掌记。其间三十有六季，纷纷人事填胸臆。曾上金台登岱宗，车烦马殆燕齐地。南下黄河渡大江，震泽扁舟臻海澨。思亲怀友托讴吟，吊古凭今动幽思。春花秋月寄閒情，对酒当歌吐奇气。割裂篇章耻饾饤，堆积群书陋獭祭。固无奇语泣鬼神，亦时机轴生新意。半生心力在于斯，不忍鸿毛等轻弃。忆从归我旧蓬门，不获名流相砥砺。造化弄人多坎坷，幸未执鞭隳此事。晚年鸣铎注一官，居然不食如匏系。散衙退息有馀閒，每每推敲再三四。于今会萃辑成书，裁锦装函自珍秘。吁嗟乎少时妄念颇亦奢，而今不复思功利。只此区区数卷诗，用以遗留于后嗣。其幸或为世所传，其幸后昆能缵继。不幸或生愚子孙，覆酱糊墙任委置。即今散失或不收，转愁后辈生訾议。吁嗟乎悲从中来写我心，叙作长篇聊自识。剪烛高歌歌即书，琢句雕章非所计。
红蕉
作者：缪公恩
朝代：清

宵来点点雨声清，朝吐丹葩映日晴。笑靥半开应解语，芳心未展尚含情。乱翻翡翠遮天绿，碎碾珊瑚照夜明。合写簪花淳化帖，窗前宜得万株生。
纳凉
作者：缪公恩
朝代：清

平池倒影落霞红，碎锦残花入镜中。小榭临流窗四面，袭人衣袖紫薇风。
绿牡丹
作者：缪公恩
朝代：清

东风拂槛一枝春，移赠秋芳号转真。能傲严霜贞晚节，前身合是堕楼人。
翁仲
作者：缪公恩
朝代：清

剑佩衣冠恰俨然，昂藏尽日对苍烟。不言浑似三缄后，僵立何曾一步前。墓道草深无麦饭，纸灰风散落榆钱。牧人来往谁相问，任遣牛羊陇下眠。
翠峰寺
作者：缪公恩
朝代：清

古刹依山竹绕楼，岚光飞黛结松楸。老僧不解谈经偈，但向青峦说石头。
臧家桥
作者：缪公恩
朝代：清

淡烟轻雾锁长河，寒水流澌不起波。晓色离离乡梦醒，风吹残月渡滹沱。
自遣
作者：缪公恩
朝代：清

静中日月似年长，世事閒观淡欲忘。天地有情容我拙，春秋多暇为诗忙。聊将薄俸谋甘旨，敢以疏材企栋梁。案上好书樽内酒，山园时荐野蔬香。曰归卅载卧烟霞，斗室栖迟兴转赊。细雨恰生帘外草，好风不落案头花。浮云来去成今古，往事兴衰自岁华。未得忘情如太上，夜深有梦到天涯。
自遣·其一
作者：缪公恩
朝代：清

静中日月似年长，世事閒观淡欲忘。天地有情容我拙，春秋多暇为诗忙。聊将薄俸谋甘旨，敢以疏材企栋梁。案上好书樽内酒，山园时荐野蔬香。
自遣·其二
作者：缪公恩
朝代：清

曰归卅载卧烟霞，斗室栖迟兴转赊。细雨恰生帘外草，好风不落案头花。浮云来去成今古，往事兴衰自岁华。未得忘情如太上，夜深有梦到天涯。
至双峰寺留宿
作者：缪公恩
朝代：清

新雨湿柔沙，清溪绕岸斜。一轮残日影，几片远天霞。薄霭生秋草，微风拂径花。牛羊归牧笛，散入野人家。岚气落高岑，崎岖石径深。空山惊马足，清磬豁人心。穿峡泉声咽，凌霄树影森。松涛传万壑，盈耳海潮音。暂借维摩室，毡分十笏宽。蕨薇留客意，鸡酒故人欢。云净秋空碧，山深露气寒。老僧先入定，独凭石阑干。杰阁倚诸天，当窗璧月圆。涧光澄夜气，山影淡秋烟。心目空千古，虚灵净万缘。非关灰木者，寂灭学安禅。
至双峰寺留宿·其一
作者：缪公恩
朝代：清

新雨湿柔沙，清溪绕岸斜。一轮残日影，几片远天霞。薄霭生秋草，微风拂径花。牛羊归牧笛，散入野人家。
至双峰寺留宿·其三
作者：缪公恩
朝代：清

暂借维摩室，毡分十笏宽。蕨薇留客意，鸡酒故人欢。云净秋空碧，山深露气寒。老僧先入定，独凭石阑干。
至双峰寺留宿·其二
作者：缪公恩
朝代：清

岚气落高岑，崎岖石径深。空山惊马足，清磬豁人心。穿峡泉声咽，凌霄树影森。松涛传万壑，盈耳海潮音。
至双峰寺留宿·其四
作者：缪公恩
朝代：清

杰阁倚诸天，当窗璧月圆。涧光澄夜气，山影淡秋烟。心目空千古，虚灵净万缘。非关灰木者，寂灭学安禅。
至白马寺观陈白沙庄定山诗碑
作者：缪公恩
朝代：清

断水鳞鳞起碧烟，寻碑古寺访高贤。秋蛇春蚓数行字，苔蚀尘封三百年。椎鲁未堪称后学，摩挲应是有前缘。漫将儒墨疑形迹，不害昌黎友大颠。
舟中远望
作者：缪公恩
朝代：清

极目青青麦陇齐，遥空山锁碧云低。一天春水江豚拜，万树垂杨杜宇啼。怪底愁心偏酒醉，缘何燕子入舟栖。计来旬日才瓜步，未得扬帆日又西。
舟泊焦山作
作者：缪公恩
朝代：清

晴光明素镜，皎月海门浮。蜃气朝成雾，龙吟夜入秋。十年常作客，万里一维舟。凭吊蜗庐叟，低回意欲留。
舟行湖中
作者：缪公恩
朝代：清

万里轻舠返，平湖正暮秋。沙汀来雁阵，荻港动渔舟。山影天边淡，村烟水际浮。息心争席后，倚棹狎群鸥。
舣舟亭
作者：缪公恩
朝代：清

此地曾经访大苏，舣舟亭下夜舟孤。重来哽咽髫年事，不为重慈作杖扶。
芙蓉
作者：缪公恩
朝代：清

忆得当年沼上栽，粉红霜洗净无埃。不知画桨人归去，又向西风几度开。
芦洲独钓图
作者：缪公恩
朝代：清

秋光已到荻花滩，昨夜霜添桕叶丹。欲问伊人何处是，空江万里一渔竿。
菊花
作者：缪公恩
朝代：清

为寻佳种几徘徊，手取灵根绕砌栽。孤负重阳时节好，连朝风雨不曾开。
落叶
作者：缪公恩
朝代：清

秋色无尘树影凉，泬寥天宇暗飞霜。忽将枝上千重翠，散作阶前万点黄。蝴蝶乱翻来小苑，芭蕉碎响入虚堂。莫将摇落伤萧瑟，请看枫林灿夕阳。
蒿镫次立亭十二弟韵
作者：缪公恩
朝代：清

折得蒌蒿植院庭，乱悬香炷火光荧。迷离珠树迎人艳，缥缈檀香拂面青。□地欲成三里雾，映空疑落满天星。却猜月黑雷塘夜，散出隋宫万斛萤。
虚堂
作者：缪公恩
朝代：清

虚堂昼静独徘徊，帘幕无人风自开。花雨不知何处落，乱红飞舞上青苔。
虞姬墓词
作者：缪公恩
朝代：清

长江涌浪吊雄风，何处纤腰问楚宫。脉脉水云低晚翠，夭夭桃树艳春红。村人指我城西路，高原遗有当年墓。至今父老久传闻，虞兮在昔埋魂处。重围四起楚些声，拔剑悲歌骓不行。盖世英雄意气尽，美人泣下不胜情。大王起饮帐中酒，美人点点低垂首。此时善战竟何如，空向鸿门思玉斗。我来墓下揖斜阳，羡杀重瞳叹汉王。吕雉不贞人彘枉，美人抔土姓名香。即今寄魄坟边草，红苞灼灼柔枝袅。此是千秋烈女身，等閒蜂蝶休相扰。悤悤戎马瘗婵娟，玉匣珠襦事罔传。自是美人甘遂死，不妨藁草置荒田。美人虽死芳声在，只惜龙门书不载。欲将往事问青山，青山不语愁春黛。
行山中感吟
作者：缪公恩
朝代：清

空谷寂无声，春风从东来。伊人在何处，山花空自开。
行路谣
作者：缪公恩
朝代：清

山重重，水迢迢，云峦缥缈山路遥。浪游汗漫亦何为，舟车烦殆心旌摇。危峰巀嶪群山高，怪木蒙密石硗硗。猩猩啼月虎夜号，白日未匿来山魈。江湖灏渺多波涛，长风驾浪声萧萧。排空出没鼋鼍蛟，神龙变幻为氛妖。游子到此意气尽，欲行不行空悲骚。故人曾结生死交，赠以龙纹双宝刀。锋能切玉灿如雪，光怪所及神鬼逃。任使万里翔与翱，山高水深无阻挠。吁嗟乎禹鼎沈沦不可见，魑魅魍魉谁不遭。人生切勿轻游遨，为君一歌行路谣。
观儿童春戏感成长句
作者：缪公恩
朝代：清

荏苒韶光每自惊，何堪重忆幼时情。纸鸢线弱东风软，竹马镫红夜月明。惟我驽骀劳策励，有人霄汉逞飞鸣。吴山楚水归来晚，岁月销磨太瘦生。
观表忠观碑
作者：缪公恩
朝代：清

保乂雄威著海涯，丰碑犹自锁烟霞。不知西子湖边树，可似当年陌上花。
访李松峰维翰
作者：缪公恩
朝代：清

水映霞光浪影红，伊人门在夕阳东。兴来不用山阴棹，芳径携筇趁晚风。
访铁峰不遇
作者：缪公恩
朝代：清

云关寂寂锁葳蕤，驾鹤仙人醉未归。一树白榆风乍起，青钱扑面学花飞。
诸葛武侯故里
作者：缪公恩
朝代：清

大书深刻著荣名，灭魏吞吴恨未成。沂水萧萧愁不断，我来何处拜先生。
读唐诗成绝句四首 其一 王颖川
作者：缪公恩
朝代：清
体裁：七言绝句

格幽思远迥离群，太息桓灵枢密瞋。百首宫词娇妩媚，毫端现出美人身。
读唐诗成绝句四首 其三 李昌谷
作者：缪公恩
朝代：清

万里沧波浩渺中，汀洲何必尽消融。自将浅易开生面，别有精神李杜同。
读唐诗成绝句四首 其二 李玉溪
作者：缪公恩
朝代：清

玉骨玲珑锦绣肠，齿牙吐出五云光。合当百宝流苏帐，金鼎常熏海外香。
读唐诗成绝句四首 其四 白香山
作者：缪公恩
朝代：清

神仙岂合驻人间，白玉楼成即赐环。石破天惊难比拟，会须撞碎铁围山。
读唐诗成绝句四首·王颖川
作者：缪公恩
朝代：清

格幽思远迥离群，太息桓灵枢密瞋。百首宫词娇妩媚，毫端现出美人身。玉骨玲珑锦绣肠，齿牙吐出五云光。合当百宝流苏帐，金鼎常熏海外香。万里沧波浩渺中，汀洲何必尽消融。自将浅易开生面，别有精神李杜同。神仙岂合驻人间，白玉楼成即赐环。石破天惊难比拟，会须撞碎铁围山。
读庄子
作者：缪公恩
朝代：清

生死须臾事，彭殇固可齐。乃知鹏运海，原不异醯鸡。
读张瀛客先生遗稿
作者：缪公恩
朝代：清

炉冶群言自一家，夜台萧索两年赊。古梅雅抱凭谁赏，宝剑寒芒空自嗟。手迹只馀书上草，心思犹灿笔头花。遥怜麦饭青松树，黯淡残阳噪晚鸦。
读渔洋秋柳诗书后
作者：缪公恩
朝代：清

金粉繁华没夕阳，江皋新染夜来霜。萧条几树芜城柳，一片秋声入锦囊。
读王瑶峰先生游千山诗
作者：缪公恩
朝代：清

梦想千华廿七年，未能曳屐访林泉。却看字字波翻峡，似见峰峰剑倚天。云起空濛晴作雨，瀑飞灒漫水成烟。何时碑拓香岩寺，得结灵山翰墨缘。
谒和圣柳下惠墓
作者：缪公恩
朝代：清

展季坟前歧路多，村童笑指此间过。士存抔土争王贵，人沐遗风识圣和。柳外轻烟归牧笛，洲边细雨隐渔蓑。双槐墓道盘根大，十万龙蛇效护呵。
谒夷齐庙
作者：缪公恩
朝代：清

万壑群峰朔气飞，夷齐祠下暂停騑。只今北海惭顽懦，终古西山叹蕨薇。泺水要人瞻圣范，清风为我振行衣。低徊几度难言去，滚滚寒涛下夕晖。
赠金泗樵
作者：缪公恩
朝代：清

早从洙泗溯渊源，更向图书究本原。星斗心胸天亦小，缥缃糟粕卷空繁。诗敲晴雪看文藻，座入春风仰笑言。樗栎我惭依玉树，愿将绳墨就班门。
过东村
作者：缪公恩
朝代：清

芳草沿溪一径斜，绿荫垂柳是谁家。重来不见桃源树，何处东风问落花。
过十三山
作者：缪公恩
朝代：清

一鞭晓过锦川城，驴背风来料峭轻。吹尽暮云天宇净，十三山上月初明。
过双峰寺
作者：缪公恩
朝代：清

一双螺髻倚云端，岚气飞空浸碧湍。地暖草芽先欲吐，峰高雪影未全残。金铃语断东风细，石鼎香消夜雨寒。几度到来难便去，何时结屋倚松峦。
过双峰寺
作者：缪公恩
朝代：清

万壑千峰里，鞭丝独往还。荒烟迷野径，落叶满空山。石塔青松掩，柴门碧水环。老僧无个事，镇日闭禅关。
过双峰寺
作者：缪公恩
朝代：清

空山雨歇断云低，芳草芊绵石径迷。古殿无人门自掩，檐铃不语野禽啼。
过宿迁感怀二首
作者：缪公恩
朝代：清

河上重经感昔时，伤心世事一人知。先生久赴琼楼召，尚有遗民颂口碑。五载香销痛别鸾，墓门草断碧烟寒。不知同在重泉下，可是人间见面难。
过宿迁感怀二首·其一
作者：缪公恩
朝代：清

河上重经感昔时，伤心世事一人知。先生久赴琼楼召，尚有遗民颂口碑。
过宿迁感怀二首·其二
作者：缪公恩
朝代：清

五载香销痛别鸾，墓门草断碧烟寒。不知同在重泉下，可是人间见面难。
过德州
作者：缪公恩
朝代：清

雅雨天才本擅场，一肩风月继渔洋。如何不悟焚身祸，有客停车泪满裳。
过易水
作者：缪公恩
朝代：清

一剑寻仇计本疏，空将督亢入秦都。于期刎颈田光死，不信荆卿不丈夫。
过易水
作者：缪公恩
朝代：清

易水潇潇日夜流，霜锋未发一身休。可怜怒叱燕丹去，不及秦州乌白头。
过玉蝀桥
作者：缪公恩
朝代：清

御池秋水碧潾潾，万树迎风拥翠尘。蓦地天香来水面，此身应是月中人。
过背阴铺
作者：缪公恩
朝代：清

扰扰风尘里，驰驱废咏吟。乾坤开异境，山水豁灵心。云色环青嶂，溪声泻素琴。苍茫深树里，岭背霭轻阴。石径白皑皑，车轮碾翠苔。路从山脚断，屋向树头开。峰影连窗暗，岚光扑面来。何当一栖息，曳屐暂徘徊。
过背阴铺·其一
作者：缪公恩
朝代：清

扰扰风尘里，驰驱废咏吟。乾坤开异境，山水豁灵心。云色环青嶂，溪声泻素琴。苍茫深树里，岭背霭轻阴。
过背阴铺·其二
作者：缪公恩
朝代：清

石径白皑皑，车轮碾翠苔。路从山脚断，屋向树头开。峰影连窗暗，岚光扑面来。何当一栖息，曳屐暂徘徊。
过辽阳
作者：缪公恩
朝代：清

东梁河水自西流，漠漠凉烟隐戍楼。我欲停骖问华表，夕阳城郭锁凉秋。
过首山
作者：缪公恩
朝代：清

故垒遗踪不可寻，荒原何处大星沈。迢迢晋魏浮云尽，剩有青山自古今。
过齐长城
作者：缪公恩
朝代：清

绵亘山川一带长，萧条断垒锁残阳。已经作俑开秦祸，空使千秋罪始皇。
远望
作者：缪公恩
朝代：清

青山断处白云遮，山外遥空雁阵斜。万里西风吹落叶，不吹客梦到天涯。
连雨暮晴次唐友梅韵
作者：缪公恩
朝代：清

幽窗几日苦凄迷，霁色初开日影西。云蚀长虹当户断，烟拖残雨拂檐低。平池积水侵芳草，小径閒花点绿泥。好待东山明月上，共携短杖听前溪。
送人
作者：缪公恩
朝代：清

沾足春泥雪乍消，暖烟晴日永安桥。骊歌不挽花骢驻，莫遣东风怨柳条。
送别友人
作者：缪公恩
朝代：清

海风吹雨满山城，小艇蒲帆送客行。花落沙堤春草绿，水深野港暮潮平。一樽酒尽难言别，千里人归太瘦生。北雁有书须远寄，莫教江树锁离情。
送叶逸林南归写兰于扇赠之
作者：缪公恩
朝代：清

风尘弹指十年馀，秋月春花忆旧庐。沧海片帆君自去，故人萧索竟何如。离心已逐海云飞，欲谱骊歌笔力微。短箑幽兰三两叶，香风万里送君归。
送叶逸林南归写兰于扇赠之·其一
作者：缪公恩
朝代：清

风尘弹指十年馀，秋月春花忆旧庐。沧海片帆君自去，故人萧索竟何如。
送叶逸林南归写兰于扇赠之·其二
作者：缪公恩
朝代：清

离心已逐海云飞，欲谱骊歌笔力微。短箑幽兰三两叶，香风万里送君归。
送周君敦庵
作者：缪公恩
朝代：清

江绕青山山绕城，清溪古柳拂波平。河桥到处飘青幔，多少依依挽客情。故人酒尽横江上，薄暮云消碧海东。此去江湖万馀里，封姨莫助石尤风。
送周君敦庵·其一
作者：缪公恩
朝代：清

江绕青山山绕城，清溪古柳拂波平。河桥到处飘青幔，多少依依挽客情。
送周君敦庵·其二
作者：缪公恩
朝代：清

故人酒尽横江上，薄暮云消碧海东。此去江湖万馀里，封姨莫助石尤风。
送唐友梅
作者：缪公恩
朝代：清

目断衰杨倚驿桥，天连晴雪正萧萧。万泉河上重携手，恰待春风碧柳条。
送朝鲜使臣李鲁山高兼之金清山诸君
作者：缪公恩
朝代：清

和光雅度座生春，醉我名言似饮醇。笔底莲花开妙舌，胸中菱镜绝纤尘。延陵在古多君子，瀛海于今有故人。欲问清辉何处是，神嵩东畔望冰轮。
送马朗山司寇
作者：缪公恩
朝代：清

沈水才经洗辙尘，天风又复促征轮。秋官正切沾时雨，河政旋看寄老臣。赠别自饶新笔墨，论交犹是旧情亲。欲知此后相思梦，祇在淮黄泗济滨。
送黎乐安归越南八首
作者：缪公恩
朝代：清

诏许羁臣故国回，天书一纸下三台。晓来跪听堂皇下，怪底镫花昨夜开。半生已分老东辽，赖有方书破寂寥。此日来归真意表，岂惟没齿感皇朝。太和堂上正三春，把笔倾杯两意亲。毡笠羊裘心自远，知君不是等閒人。缟纻相亲十二年，东风昨夜有啼鹃。短吟惜别无奇句，几度挥毫意惘然。琐尾流离痛从亡，沈沙折戟战场荒。英山岚翠琤江水，回首当年总断肠。云山几万隔黔滇，铜柱西南更有天。日暮怀君舒望眼，断魂祇在夕阳边。杯酒相邀强作欢，贺君不敢泪阑干。黯然已是悲生别，况复音书一纸难。赠君玉玦当刀环，去去行旌大惠山。为嘱西风秋夜里，好吹清梦度榆关。
送黎乐安归越南八首·其一
作者：缪公恩
朝代：清

诏许羁臣故国回，天书一纸下三台。晓来跪听堂皇下，怪底镫花昨夜开。
送黎乐安归越南八首·其七
作者：缪公恩
朝代：清

杯酒相邀强作欢，贺君不敢泪阑干。黯然已是悲生别，况复音书一纸难。
送黎乐安归越南八首·其三
作者：缪公恩
朝代：清

太和堂上正三春，把笔倾杯两意亲。毡笠羊裘心自远，知君不是等閒人。
送黎乐安归越南八首·其二
作者：缪公恩
朝代：清

半生已分老东辽，赖有方书破寂寥。此日来归真意表，岂惟没齿感皇朝。
送黎乐安归越南八首·其五
作者：缪公恩
朝代：清

琐尾流离痛从亡，沈沙折戟战场荒。英山岚翠琤江水，回首当年总断肠。
送黎乐安归越南八首·其八
作者：缪公恩
朝代：清

赠君玉玦当刀环，去去行旌大惠山。为嘱西风秋夜里，好吹清梦度榆关。
送黎乐安归越南八首·其六
作者：缪公恩
朝代：清

云山几万隔黔滇，铜柱西南更有天。日暮怀君舒望眼，断魂祇在夕阳边。
送黎乐安归越南八首·其四
作者：缪公恩
朝代：清

缟纻相亲十二年，东风昨夜有啼鹃。短吟惜别无奇句，几度挥毫意惘然。
途中
作者：缪公恩
朝代：清

天外青山隐夕阳，烟波缥缈忆江乡。白云无路归鸿鹄，海燕翩翩底事忙。
途中
作者：缪公恩
朝代：清

策马拂征裳，微风料峭凉。月残人影淡，露重枣花香。已是经旬别，徒劳寸结肠。夜来茆屋里，清梦绕华堂。
途中
作者：缪公恩
朝代：清

策马来思雪作花，归途秋色上蒹葭。应知老母凝眸处，望断征鸿望暮霞。欲济无舟可奈何，倚闾宁卜事蹉跎。不知衣上来时线，可及思儿泪点多。
途中
作者：缪公恩
朝代：清

野路青山外，孤村白水边。树迷芳草渡，烟淡夕阳天。车马劳长道，波涛感逝川。何如滩上叟，高卧钓鱼船。
途中
作者：缪公恩
朝代：清

频岁劳征辔，来归又九秋。鸡声惊客梦，雁字动乡愁。野水明残月，寒烟隐戍楼。故人多不贱，憔悴敝貂裘。
途中·其一
作者：缪公恩
朝代：清

策马来思雪作花，归途秋色上蒹葭。应知老母凝眸处，望断征鸿望暮霞。
途中·其三
作者：缪公恩
朝代：清

踟蹰病马倦西风，扑面尘沙捲断蓬。岁月销磨魂梦里，心情黯淡别离中。远山漠漠秋云冷，古木萧萧落照红。行道无人能缩地，举头天际羡飞鸿。
途中·其二
作者：缪公恩
朝代：清

欲济无舟可奈何，倚闾宁卜事蹉跎。不知衣上来时线，可及思儿泪点多。
途中二律
作者：缪公恩
朝代：清

茆店鸡初唱，长堤策马过。水明残月出，霜重晓寒多。夹道迷荒草，连天涌白波。敝裘谁补缀，萧瑟奈秋何。羁迟踰半载，游子意如何。清梦白云远，征鞍黄叶多。万山飞晓月，平野落秋河。古道无相识，愁心寄素娥。
途中二律·其一
作者：缪公恩
朝代：清

茆店鸡初唱，长堤策马过。水明残月出，霜重晓寒多。夹道迷荒草，连天涌白波。敝裘谁补缀，萧瑟奈秋何。
途中二律·其二
作者：缪公恩
朝代：清

羁迟踰半载，游子意如何。清梦白云远，征鞍黄叶多。万山飞晓月，平野落秋河。古道无相识，愁心寄素娥。
途间怀洪稚存书壁
作者：缪公恩
朝代：清

乡关迢递阻离思，冀马南风鸟北枝。嗟我又来黄叶路，忆君同听白杨时。凉云落照三秋别，野草平沙万里悲。他日花骢重此过，休忘索和壁间诗。
遐亭以诗见寄次和却寄
作者：缪公恩
朝代：清

挹翠堂前翠若何，睫巢黄叶晚风多。梦回远道迷秋雨，月落清辉隔绛河。寸草春晖依爱日，尺书双鲤托洄波。嗟余离索无同调，羡子埙篪叠奏和。聚首分襟有夙因，云山万叠隔情亲。莺期未卜同声日，梅信空劳远驿尘。落叶凉风来旅雁，斜阳秋水望伊人。余怀渺渺凭谁诉，镜里频添白发新。
遐亭以诗见寄次和却寄·其一
作者：缪公恩
朝代：清

挹翠堂前翠若何，睫巢黄叶晚风多。梦回远道迷秋雨，月落清辉隔绛河。寸草春晖依爱日，尺书双鲤托洄波。嗟余离索无同调，羡子埙篪叠奏和。
遐亭以诗见寄次和却寄·其二
作者：缪公恩
朝代：清

聚首分襟有夙因，云山万叠隔情亲。莺期未卜同声日，梅信空劳远驿尘。落叶凉风来旅雁，斜阳秋水望伊人。余怀渺渺凭谁诉，镜里频添白发新。
道中
作者：缪公恩
朝代：清

敝裘不耐晓来凉，风捲黄沙啸白杨。极目遥天空怅望，马嘶声里又残阳。
道中吟
作者：缪公恩
朝代：清

烟光岚色拥榆关，远近群峰耸翠鬟。任使严风吹短鬓，不教垂幰为看山。雪光艳艳起寒烟，月落星疏欲曙天。山影遥开云五色，凤城应在日轮边。
道中吟·其一
作者：缪公恩
朝代：清

烟光岚色拥榆关，远近群峰耸翠鬟。任使严风吹短鬓，不教垂幰为看山。
道中吟·其二
作者：缪公恩
朝代：清

雪光艳艳起寒烟，月落星疏欲曙天。山影遥开云五色，凤城应在日轮边。
遣兴
作者：缪公恩
朝代：清

三径芳尘掩绿苔，高堂虚敞四窗开。风前移榻当轩坐，雨后分花绕砌栽。乐趣只从閒处领，天机每向静中来。茶馀睡罢浑无事，吟得新诗手自裁。
邓州黄
作者：缪公恩
朝代：清

金蕊初开玉露凉，百花洲上点秋光。范公遗谱知多少，应共香橙一色黄。
郊行
作者：缪公恩
朝代：清

冥冥馀夜气，蒙影现遥天。白剩幽岩雪，青飞远岫烟。山岚含叆叇，河水泛沦涟。渔父知何处，沙鸥傍钓船。
都中晤洪稚存即留别
作者：缪公恩
朝代：清

忆别何期十九年，愁肠几度梦魂牵。谁知意外停征马，恰得京华续旧缘。太液池莲问酒楼，凉风吹柳正新秋。即今人事升沈异，同是萧萧欲白头。当时妄念未能酬，罔自风尘逐道周。君有雄文应寿世，我将骥附亦千秋。一尊清酒又骊歌，此后相思更奈何。海内比邻知己在，天涯万里不嫌多。
都中晤洪稚存即留别·其一
作者：缪公恩
朝代：清

忆别何期十九年，愁肠几度梦魂牵。谁知意外停征马，恰得京华续旧缘。
都中晤洪稚存即留别·其三
作者：缪公恩
朝代：清

当时妄念未能酬，罔自风尘逐道周。君有雄文应寿世，我将骥附亦千秋。
都中晤洪稚存即留别·其二
作者：缪公恩
朝代：清

太液池莲问酒楼，凉风吹柳正新秋。即今人事升沈异，同是萧萧欲白头。
都中晤洪稚存即留别·其四
作者：缪公恩
朝代：清

一尊清酒又骊歌，此后相思更奈何。海内比邻知己在，天涯万里不嫌多。
都中留别兼送入试
作者：缪公恩
朝代：清

桂影西风几度经，此身鹿鹿竟何成。一镫我醉清樽酒，千里谁怜野店情。句警片言金鼎重，兴酣椽笔雁毛轻。不知明远楼头月，可向天涯一样明。
都中见洪稚存
作者：缪公恩
朝代：清

燕市君居久，咄哉吾又来。半窗摊卷轴，小户远尘埃。病马谁相问，征衣母自裁。擎杯空怅望，偕子陟金台。半载离愁结，连床片刻消。暂邀青眼顾，又望白云遥。有梦都萧瑟，逢场亦寂寥。知君同此意，共忆路迢迢。
都中见洪稚存·其一
作者：缪公恩
朝代：清

燕市君居久，咄哉吾又来。半窗摊卷轴，小户远尘埃。病马谁相问，征衣母自裁。擎杯空怅望，偕子陟金台。
都中见洪稚存·其二
作者：缪公恩
朝代：清

半载离愁结，连床片刻消。暂邀青眼顾，又望白云遥。有梦都萧瑟，逢场亦寂寥。知君同此意，共忆路迢迢。
野店
作者：缪公恩
朝代：清

柳浪青青麦浪黄，山风吹雨湿衣裳。微尘不起茆檐洁，野枣花开树树香。
金山
作者：缪公恩
朝代：清

孤帆横渡破江烟，氐父山根泊画船。金粉远离尘世劫，楼台常浸水云天。更无人觅披沙果，空有僧传解带缘。栏外萧萧秋雨歇，冲冠长啸忆当年。
金泗樵以多篇见示答以长歌
作者：缪公恩
朝代：清

火轮飞燄天中央，湘帘高捲开堂皇。长吟挥汗苦炎热，窗明几净空徬徨。一歌再鼓不成曲，陈陈相因惭秕糠。捧君佳什回环读，幅幅击拊如琳琅。韩潮苏海走气势，子云相如兼骚庄。泛揽群言入炉冶，胸中鼓铸呈精光。纪梦两篇最奇绝，游仙何必推曹唐。瑰丽离奇不可状，恍若洪厓浮邱来扶将。何幸拉我登天阙，龙腰鹤背偕翱翔。知君本是谪仙客，故尔精神结注非寻常。长歌娓娓数百语，触手妙绪何汪洋。白衣苍狗寄幽远，天空海阔怀莽苍。忽尔鸢鱼足儒理，深衣大带垂堂堂。忽尔高举如仙人，瑶草玉树琪花香。忽尔枯寂似释子，萧然钵笠来西方。变幻百怪难拟议，笔锋到处生光芒。其馀诸什烂云锦，纷纷掩映争辉煌。低回我自愧形秽，不敢踵韵期颉颃。忆我学诗三十载，半生师友多江乡。吴山楚水贮行橐，江花汀草皆文章。好风一苇渡洋子，叩舷六代悲兴亡。北涉黄河望沧海，天地乃尔多包藏。东登泰岱观日月，六合极目空微茫。乃入都会见钜丽，始知陆海真洪荒。陆离熣灿杂五色，迷人欲使双睛盲。开拓心胸竟何似，徒令跋涉劳梯航。嗒焉归来驻蓬荜，一邱一壑聊徜徉。闭门寡侣愈孤陋，骚坛无事争雄强。今岁与君建旗鼓，彼此破斧或缺斨。连篇累牍不相下，争排笔阵驱词场。君才既富性复敏，气盛不拘言短长。我范驰驱计步武，鸟蛇前后求安详。守正自能待劲敌，出奇制胜殊未遑。自春徂夏数十作，未尝放笔为歌行。此调不谈亦已久，但觉蹇涩非铿锵。自朝至于日中昃，书成屋角飞斜阳。掷笔朗吟自斟酌，暮天习习薰风凉。愿将此作质法眼，勿为世俗之见徒揄扬。
铁岭东山道中
作者：缪公恩
朝代：清

山谷绕奇胜，清幽慰旅行。云从车下起，田向树头耕。石栈低天影，烟林出水声。卜居知未遂，吟望有馀情。
镜中梅次张力庵韵
作者：缪公恩
朝代：清

馀雪侵窗独闭门，盆梅奁镜对黄昏。十分皎洁涵清照，一片虚灵浸冷魂。姑射琼姿奔月窟，汉妃珠影落江村。传神已是含全像，莫认残妆半面痕。
镜中菊影
作者：缪公恩
朝代：清

谁移篱菊近妆台，高捲珠帘宝扇开。瘦影尽教归朗照，秋光收入座中来。不让金波灿夜华，清光澄澈映寒葩。暂移月里中秋桂，添得霜前九日花。几枝错落秋花影，一片虚明玉镜光。纵使鉴形能取象，空教写照不分香。花临宝镜空非色，镜锁秋英色未空。真假尽缘心作幻，倩谁勘破有无中。
镜中菊影·其一
作者：缪公恩
朝代：清

谁移篱菊近妆台，高捲珠帘宝扇开。瘦影尽教归朗照，秋光收入座中来。
镜中菊影·其三
作者：缪公恩
朝代：清

几枝错落秋花影，一片虚明玉镜光。纵使鉴形能取象，空教写照不分香。
镜中菊影·其二
作者：缪公恩
朝代：清

不让金波灿夜华，清光澄澈映寒葩。暂移月里中秋桂，添得霜前九日花。
镜中菊影·其四
作者：缪公恩
朝代：清

花临宝镜空非色，镜锁秋英色未空。真假尽缘心作幻，倩谁勘破有无中。
镫下菊影
作者：缪公恩
朝代：清

移将篱菊避霜风，掩映萧斋烛爓红。瘦影不须秋水照，清标收入素屏中。轩窗深锁绝风尘，菊对秋镫影倍真。最是一枝斜更好，何人泼墨为传神。最怜镫下影偏幽，一榻寒香四壁秋。欲写芳标留玉版，聊将斑管学双钩。秋英争向纸屏开，水月空花惹浪猜。已悟无生庄叟意，有形都自幻中来。
镫下菊影·其一
作者：缪公恩
朝代：清

移将篱菊避霜风，掩映萧斋烛爓红。瘦影不须秋水照，清标收入素屏中。
镫下菊影·其三
作者：缪公恩
朝代：清

最怜镫下影偏幽，一榻寒香四壁秋。欲写芳标留玉版，聊将斑管学双钩。
镫下菊影·其二
作者：缪公恩
朝代：清

轩窗深锁绝风尘，菊对秋镫影倍真。最是一枝斜更好，何人泼墨为传神。
镫下菊影·其四
作者：缪公恩
朝代：清

秋英争向纸屏开，水月空花惹浪猜。已悟无生庄叟意，有形都自幻中来。
长干曲
作者：缪公恩
朝代：清

采莲清溪口，不似在横塘。相逢不相识，且莫诉中肠。我向清溪来，郎往横塘去。双桨未相逢，花深在何处。
长干曲·其一
作者：缪公恩
朝代：清

采莲清溪口，不似在横塘。相逢不相识，且莫诉中肠。
长干曲·其二
作者：缪公恩
朝代：清

我向清溪来，郎往横塘去。双桨未相逢，花深在何处。
闱中作
作者：缪公恩
朝代：清

碧汉无声万里清，浩然风露夜三更。南天极目空相忆，明远楼头月正明。
闻笛
作者：缪公恩
朝代：清

何处吹长笛，高楼正月明。梅花飞片片，杨柳绿盈盈。万里凄凉影，三年离别情。曲终人寂寂，独立忆江城。
闻金銮坡获隽书寄铁峰
作者：缪公恩
朝代：清

故人拔帜已先登，我念君犹未共升。运笔天机真烂漫，立言风度最端凝。莫云造化能为幻，所信文章自有凭。六月北溟看暂息，行将九万待云鹏。
阻雨宿三里桥
作者：缪公恩
朝代：清

风雪陵人气欲吞，重阴漠漠冻云昏。无眠茅店萧条甚，独对寒檠锁断魂。
阻风燕子矶
作者：缪公恩
朝代：清

夜色凄其水气寒，怒潮风急拍天宽。可怜燕子矶头月，多少愁人倚棹看。
除日得三弟公伟书知暂知瓯宁县事值有海盗蔡牵朱濆之警
作者：缪公恩
朝代：清

南云望断旅鸿疏，一纸飞来正岁除。五十三龄双雪鬓，七千馀里万金书。烽传闽海严新令，梦阻仙霞绕故庐。忆得屠苏谋共醉，寸函相对意何如。
雨后独步小园
作者：缪公恩
朝代：清

漠漠轻阴合，孤吟小苑中。断云拖细雨，高树起微风。草入平池绿，花飞曲径红。徘徊对轩槛，幽兴倩谁同。
雨后郊行
作者：缪公恩
朝代：清

马足青泥滑，迎人径草幽。远天拖雨脚，残日破云头。水泛山溪阔，烟低野树稠。农夫看得意，蓑笠叱黄牛。
雨晴
作者：缪公恩
朝代：清

一夜檐前滴沥声，好风吹作晓来晴。山头叆叇云犹湿，溪上潺湲水乍生。
雨晴同松坡步月河上
作者：缪公恩
朝代：清

急雨初收暑气清，寺门新涨碧痕生。半规素月潭心落，中夜潜龙梦里惊。细藻纵横迷树影，微风披拂起波声。老僧已入维摩定，一任禅镫暗复明。
雨晴夜坐漫吟
作者：缪公恩
朝代：清

断云无力霭轻阴，暮雨新晴洗俗襟。柳媚花柔春渐暖，月明风净夜初深。半生陈迹回魂梦，数卷残书足古今。安得及时求乐事，閒寻山水遂吾心。
雪
作者：缪公恩
朝代：清

漠漠春云重，飞花撒玉团。侵来书幌白，铺向草堂宽。喜卜三农瑞，愁增万井寒。冷风吹不断，梦里打窗栏。
雪兰
作者：缪公恩
朝代：清

风促同云捲雪狂，飘来兰畹压幽芳。素心本具冰霜操，飞向窗前作冷香。
雪后行东山道中
作者：缪公恩
朝代：清

积素凝辉远近同，行人直在玉山中。青光飞出群峰外，寒逼残阳淡不红。
雪夜忆旧
作者：缪公恩
朝代：清

雪花积素广庭宽，晴后昏黄月色寒。记得老梅低瘦影，一枝横压石阑干。
雪晴
作者：缪公恩
朝代：清

夜来碎玉已收声，窗纸生红喜得晴。旭日乍烘春雪艳，东风缓送晓云轻。童寒扫径频呵手，雀暖争枝互斗鸣。为忆探梅曾策蹇，璚瑶踏遍觅诗程。
露兰
作者：缪公恩
朝代：清

冰根碧叶杂荒芜，晓露迎晖缀宝珠。笑靥半含还半吐，素心皎皎濯醍醐。
露筋祠
作者：缪公恩
朝代：清

祠树集昏鸦，平湖没晚霞。野风何处起，吹落白莲花。
静亭再从兄见有蜾蠃负螟蛉者为他蠃所夺此蠃飞鸣弃去似有所憾赋五古一首见示因和二章奉答
作者：缪公恩
朝代：清

螟蛉寄桑上，有蠃遥负归。他蠃夺之去，此蠃乃高飞。鼓翼有怨声，其声一何悲。蠃兮子勿悲，其故子未思。见夺因枝远，胡不谋近枝。蠃兮子勿悲，负子将何为。此语似不情，此意深可思。不见梁间燕，待饲常呢呢。一朝羽翼成，高举无归时。又不见雏鸡，逐群随伏雌。爪距少健强，相对生睚眦。二者非假借，情态犹参差。有子苟不肖，不如竟无之。慈乌天性少，反哺安可期。蠃兮子勿悲，负子将何为。
题云随诗稿后
作者：缪公恩
朝代：清

开编渺渺独愁余，竟此生平水月虚。清气盘旋仙露润，高怀飘逸绛云舒。金泥恨未承家法，玉种欣能读父书。鸿爪祇今堪骥附，笛渔小草正相如。
题兰
作者：缪公恩
朝代：清

习习东风空谷春，等閒原不惹氛尘。猗兰操后谁相识，祇有灵均是解人。
题兰
作者：缪公恩
朝代：清

乱吐红芽破碧苔，空山生小远蒿莱。虽无桃李春风面，会有声华御史台。结佩未须湘水去，掬香都入砚池来。移将九畹神仙种，叶叶花花笔底开。
题兰
作者：缪公恩
朝代：清

空谷自古今，何忧伍众草。惠然来清风，幽香在怀抱。
题兰贺人
作者：缪公恩
朝代：清

一丛碧玉净无瑕，有梦徵兰绕绛纱。应是畹香能解语，双双开作并头花。
题平湖远眺
作者：缪公恩
朝代：清

澄湖秋老荻花洲，浅水平沙舣钓舟。忆得秦邮拖蜡屐，西风独上玩珠楼。
题张力庵崇川花谱吟
作者：缪公恩
朝代：清

笔花灿烂墨花香，写出金钗十二行。蠡卖窗明眠未起，不知晓梦为谁忙。旧事吟成枉断肠，平生我不诩情长。东风不管花开落，芳草连天自夕阳。
题张力庵崇川花谱吟·其一
作者：缪公恩
朝代：清

笔花灿烂墨花香，写出金钗十二行。蠡卖窗明眠未起，不知晓梦为谁忙。
题张力庵崇川花谱吟·其二
作者：缪公恩
朝代：清

旧事吟成枉断肠，平生我不诩情长。东风不管花开落，芳草连天自夕阳。
题晚径归樵
作者：缪公恩
朝代：清

一肩归自夕阳边，石磴云岑独往还。试望前村深树里，谁家犹有未炊烟。
题桃柳鸣禽图
作者：缪公恩
朝代：清

珊珊翠叶淩风绿，袅袅红葩过雨鲜。一片轻阴晴正好，春声斗碎夕阳天。
题桃花双燕图
作者：缪公恩
朝代：清

飞出乌衣王谢家，翻空掠地一双斜。雪销冰泮芹泥滑，莫逐东风觅落花。
题潇湘图
作者：缪公恩
朝代：清

篷窗镫火夜维舟，天水涵虚静不流。欲吊湘君何处是，几竿斑竹一湖秋。
题画
作者：缪公恩
朝代：清

古殿开孤岫，疏林带远岑。伊人在何处，秋水碧云深。
题画
作者：缪公恩
朝代：清

好是青春二月初，远山明靓绿阴疏。幽禽啼后閒窗静，花影满楼人读书。浓阴一片落窗前，漠漠澄波浸碧烟。草阁江深寒正好，蒲帆谁系米家船。
题画
作者：缪公恩
朝代：清

家山好处正依稀，蝴蝶空劳梦里飞。孤负草堂春树绿，落花啼鸟未曾归。
题画
作者：缪公恩
朝代：清

有客携琴策蹇归，奚童却扫闭柴扉。西窗小醉斜阳暖，一任阶前落叶飞。
题画
作者：缪公恩
朝代：清

渺渺澄波万顷烟，涵空一碧接长天。月明如雪篷窗冷，谁放山阴半夜船。
题画
作者：缪公恩
朝代：清

芳草萋萋迷远树，苍波渺渺流何处。扁舟向夕访良朋，篷窗远载残阳去。
题画
作者：缪公恩
朝代：清

茅屋两三间，云横千仞山。西风下残照，烟水片帆还。
题画 其一 垂钓图
作者：缪公恩
朝代：清

门对空江水接天，翠屏倒影浸云烟。一竿风月无人管，閒数沙鸥倚钓船。
题画 其三 寻梅图
作者：缪公恩
朝代：清

寻春携侣问烟霞，蜡屐冲泥鸟道斜。笑指溪边深竹里，东风已绽一枝花。
题画 其二 观澜图
作者：缪公恩
朝代：清

涟漪曲曲绕柴门，曳屐携筇验涨痕。数点桃花落何处，试沿溪水觅来源。
题画 其五 携琴图
作者：缪公恩
朝代：清

峰危径僻古亭深，自与幽人契素心。绝调凭谁同一赏，空山泉石是知音。
题画 其四 钓艇图
作者：缪公恩
朝代：清

万峰攒翠倚晴空，倒影清江碧镜中。自契天机忘得失，满船明月一竿风。
题画·其一
作者：缪公恩
朝代：清

好是青春二月初，远山明靓绿阴疏。幽禽啼后閒窗静，花影满楼人读书。
题画·其二
作者：缪公恩
朝代：清

浓阴一片落窗前，漠漠澄波浸碧烟。草阁江深寒正好，蒲帆谁系米家船。
题画·垂钓图
作者：缪公恩
朝代：清

门对空江水接天，翠屏倒影浸云烟。一竿风月无人管，閒数沙鸥倚钓船。涟漪曲曲绕柴门，曳屐携筇验涨痕。数点桃花落何处，试沿溪水觅来源。寻春携侣问烟霞，蜡屐冲泥鸟道斜。笑指溪边深竹里，东风已绽一枝花。万峰攒翠倚晴空，倒影清江碧镜中。自契天机忘得失，满船明月一竿风。峰危径僻古亭深，自与幽人契素心。绝调凭谁同一赏，空山泉石是知音。
题画兰
作者：缪公恩
朝代：清

不画凡花只画兰，丰神无异作书难。如今也看？？好，笑未当初学牡丹。
题画兰
作者：缪公恩
朝代：清
体裁：七言绝句

不画凡花只画兰，丰神无异作书难。如今也看𧹬𧹛好，笑未当初学牡丹。
题画兰
作者：缪公恩
朝代：清

几叶淋漓草带真，有人挥洒诩传神。何时收取花间露，为我毫端洗俗尘。
题画兰
作者：缪公恩
朝代：清

清露涓涓晓未乾，轻风细细绕雕栏。写成不必幽人佩，只此丰标秀可餐。
题画兰
作者：缪公恩
朝代：清

细雨侵窗古砚凉，挥毫兰蕙满书堂。素屏绕榻占清梦，墨沈临风散祖香。阆苑有花春百亩，空山结佩楚三湘。是谁臭味从吾好，入室同心两坐忘。
题画兰送范近光
作者：缪公恩
朝代：清

闻君十载戍龙江，知是徵兰梦渺茫。此日承恩归故国，声华应胜畹花香。
题画蝶赠成丈宝林
作者：缪公恩
朝代：清

七十临滁老画师，孤高品格岁寒姿。沈心自撰南华注，遣兴还书无逸诗。衣剪东风春料峭，梦回芳草雨葳蕤。滕王秘本无消息，输与江城钓叟知。
题破盆兰花
作者：缪公恩
朝代：清

宝墨淋漓染素翰，破盆偶仿板桥兰。祖香自是无增减，莫与雕栏两样看。
题落花蝴蝶
作者：缪公恩
朝代：清

东君归去落花中，万点阑珊一夜风。蛱蝶也知春可惜，共沿溪水觅残红。
题蛱蝶·其一
作者：缪公恩
朝代：清

几丛芳草径三三，逗引寻香凤子酣。梦里东风何处是，关心春色在江南。
题蛱蝶·其三
作者：缪公恩
朝代：清

春深花重时，香重花深处。仙蝶最相怜，飞来不飞去。
题蛱蝶·其三
作者：缪公恩
朝代：清

春深花重时，香重花深处。仙蝶最相怜，飞来不飞去。几丛芳草径三三，逗引寻香凤子酣。梦里东风何处是，关心春色在江南。家园处处好芳菲，合是归时便得归。纵使江南风日暖，莫随花担过桥飞。
题蛱蝶·其二
作者：缪公恩
朝代：清

家园处处好芳菲，合是归时便得归。纵使江南风日暖，莫随花担过桥飞。
题醉仙图
作者：缪公恩
朝代：清

洞里烟霞岁月多，桑田几见涌沧波。先生不是贪酣醉，自向乾坤养太和。
题雁有怀舍弟
作者：缪公恩
朝代：清

蓼花零落荻花开，江上西风雁又回。我有鹡鸰千万里，何时天末寄书来。塞草初黄夜有霜，秋空云净雁成行。几回啼醒他乡梦，嘹呖声中月满床。
题雁有怀舍弟·其一
作者：缪公恩
朝代：清

蓼花零落荻花开，江上西风雁又回。我有鹡鸰千万里，何时天末寄书来。
题雁有怀舍弟·其二
作者：缪公恩
朝代：清

塞草初黄夜有霜，秋空云净雁成行。几回啼醒他乡梦，嘹呖声中月满床。
风定晚波平云去秋空净应有息机人独契林泉性
作者：缪公恩
朝代：清

雪冻山上云，雪埋山下路。空山寂无人，寻梅在何处。
饮酒
作者：缪公恩
朝代：清

伏雨连朝长绿苔，一樽时对北窗开。谁云酒是消愁物，往事都从醉后来。
饮酒
作者：缪公恩
朝代：清

春暮发轻舟，旋惊报九秋。西风吹落木，寒月下高楼。空负千金剑，难销万斛愁。谁家有美酒，不惜紫貂裘。
首山
作者：缪公恩
朝代：清

三峰倚汉翠屏开，峰顶犹存古燧台。白首老兵言往事，少年曾拾宝刀来。
骆驼
作者：缪公恩
朝代：清

肿背从教辨是非，铁衣曾载美人归。而今不用驰千里，牧向春郊草正肥。
黄河待渡值重阳
作者：缪公恩
朝代：清

待济长河古驿旁，舆夫报我是重阳。人争野渡秋烟冷，目极平沙岸草荒。小市漫沽村酒薄，颓垣也有菊花香。长堤谁是登高伴，滚滚洪流望渺茫。
黄浦江待渡
作者：缪公恩
朝代：清

出没江豚拜碧澜，篷窗薄暮倚阑干。怒潮忽向天边起，一夜涛声枕上寒。
默坐
作者：缪公恩
朝代：清

默坐心神静，虚窗片月悬。帘波三尺水，炉篆一痕烟。凉露坠高树，素河明远天。此中清妙境，无隙入尘缘。
齿落
作者：缪公恩
朝代：清

颊辅相依五十秋，一朝辞去少迟留。咀含曾未知书味，摇落由来逊舌柔。已向膏粱恣大嚼，不随林壑漱清流。于今尔我无关涉，征汇毋贻同类忧。
虎山桥玩月
作者：缪宗俨
朝代：清

山白月当空，平波乍摩莹。入云淡欲无，荡水光难定。长松倚层崖，风吹韵笙磬。桥下渔舟归，棹歌入清听。夜深群动息，一啸众山应。
伊署小园
作者：缪宝娟
朝代：清

森森修竹夏生寒，新插花枝界画栏。行到绿阴最深处，双鬟閒弄钓鱼竿。
归宁伊川道中作
作者：缪宝娟
朝代：清

向晓入幽谷，千岩秋气清。断崖飞瀑布，碎石咽滩声。地僻人难到，山深鸟自鸣。崎岖三十里，一角露层城。
怀贞如姊
作者：缪宝娟
朝代：清

妆台眠食近何如，走笔殷勤问起居。秦岭云高孤一雁，卫河水阔滞双鱼。凭栏已是花开后，卷幔刚逢月上初。此际相思千里共，几番西望倍踌躇。
春日
作者：缪宝娟
朝代：清

千条杨柳拂檐低，十二湘帘卷未齐。深院无人春寂寂，碧桃枝上一莺啼。
春柳
作者：缪宝娟
朝代：清

杨柳丝丝一望齐，和烟和月拂长堤。画楼雨细眉痕浅，绮陌风轻舞影低。金缕剪成穿紫燕，绿阴织就啭黄鹂。那堪临别阳关道，攀折年年送马蹄。
柳荑
作者：缪宝娟
朝代：清

浅映眉如敛，浓拖眼欲迷。行人休便折，留覆短长堤。
洛浦春游
作者：缪宝娟
朝代：清

东风吹度洛川滨，辘辘香车碾软尘。树色含烟山泼翠，波光如镜草铺茵。漫疑渔父来秦境，拟效陈思赋《洛神》。指点扁舟来一叶，三篙暖涨碧粼粼。
田家
作者：缪宝娟
朝代：清

数椽茅屋野人家，落落疏篱一径斜。山雨欲来林鸟寂，蜻蜓飞上水荭花。
登龙门游香山寺
作者：缪宝娟
朝代：清

揽胜偶登台，凭高眼界开。山深人不见，松静鹤初回。水自峡中出，帆从天外来。游观浑未倦，夕照漫相催。
秋夜偶成
作者：缪宝娟
朝代：清

满天霜气扑帘旌，秋逼人来夜更清。几点残星横汉澹，数竿疏竹拂窗经。空庭落叶因风走，老树栖鸦见月惊。何处砧声敲转急，梦阑听去倍分明。
荷镫曲
作者：缪宝娟
朝代：清

藐姑仙人斗晚妆，袜尘不动罗绮香。金釭照耀烂如昼，三十六宫春正长。儿家生小承恩日，华清浴罢娇无力。归来寂寂掩瑶扉，玉阶人静露珠湿。无端急敕召湘妃，小队银镫夜打围。箔底细簪金错落，帘边亲启玉葳蕤。珠围翠绕纷逦迤，照见鸳鸯春似海。杏子衫轻偎影红，桃花裙褶拖痕紫。玉腕玲珑大小垂，酒酣零乱舞腰支。最怜袅袅杨枝细，弱不禁风欲堕时。靡曼妙态纷相扰，风鬟雾鬓知多少。唾花馀碧石华轻，化作湘纹笼缥缈。此际销魂神采飞，此时擢秀几琼枝。当筵莫怯娉婷甚，幅幅纱笼好护持。宴罢归为缀珠戏，濡毫手作鳌山记。明珰火齐烂不收，七尺珊瑚等閒碎。似闻仙乐奏《云璈》，如有衣香冉冉飘。羊侃帘前兰半烬，扶风帐外桦全烧。别有愁蛾夜妆靓，洞房深邃蚖膏冷。遥看红云捧玉皇，倚栏寂寞羊车幸。我亦青莲梦里人，苦心薏菂不分明。樽前欲借神光引，一把三生证夙因。
送春
作者：缪宝娟
朝代：清

园林无力护芳菲，红渐萧疏绿渐肥。蝴蝶不知春已去，殷勤犹傍落花飞。雨后残香何处来，飞花成阵飐苍苔。莺儿并坐枝头唤，底事东风竟不回。
送春·其一
作者：缪宝娟
朝代：清

园林无力护芳菲，红渐萧疏绿渐肥。蝴蝶不知春已去，殷勤犹傍落花飞。
送春·其二
作者：缪宝娟
朝代：清

雨后残香何处来，飞花成阵飐苍苔。莺儿并坐枝头唤，底事东风竟不回。
银屏晚眺
作者：缪宝娟
朝代：清

瞥见城南列画屏，登临遥望醉眸醒。四围远树低平野，一角斜阳上小亭。古寺钟鸣僧罢饭，幽林风定鸟梳翎。归途回首沧茫里，十二峰头不断青。
雨后
作者：缪宝娟
朝代：清

雨后一凭栏，四顾天清朗。深院寂无人，明月青苔上。
题汉未央瓦砚歌
作者：缪宝娟
朝代：清

紫云一片土花结，寒光隐隐凝霜雪。流落人閒三千年，不随碑碣同磨灭。古来宫阙盛炎刘，未央宫与阿房侔。阿房一炬成焦土，汉家片瓦犹千秋。片瓦功能夺真宰，蛟龙泣罢啼痕在。质坚不为岁月磨，色古岂历风霜改。昌溪吴氏宝用之，沧桑变幻不可知。洪子嗜古有奇癖，得从古市光陆离。盛以宝盒盘蛟螭，奇气掩映珊瑚枝。岱翁铭字工刻镂，酂侯古篆形模旧。精金可铄石可灰，此物永并鼎钟寿。
同内兄张逊侯昆仲游仙姑洞三首·其一
作者：缪寿昌
朝代：清
体裁：七言绝句

笋舆结队出郊坰，草色迷离一抹青。最是春风多得意，依稀情景似兰亭。
同内兄张逊侯昆仲游仙姑洞三首·其三
作者：缪寿昌
朝代：清
体裁：七言绝句

名山有约喜重来，此日登临霁色开。何故青鸾知客到，迟迟天外始飞回。
同内兄张逊侯昆仲游仙姑洞三首·其二
作者：缪寿昌
朝代：清
体裁：七言绝句

小小篱笆短短墙，弯环溪水隔中央。神仙境界清如许，衬出夭桃分外香。
长清道中口占
作者：缪寿昌
朝代：清
体裁：古风

东道石嶙峋，五年已三度。旁观笑痴愚，讥其不安素。世事每难平，更甚崎岖路。人在坦途中，尚有未足处。况我尝艰辛，几被浮名误。往来阅历多，举止皆所惧。今朝复出山，一步一回顾。恋恋别诸峰，未了青无数。
协州岁暮书怀步陆古山刺史原韵三首·其一
作者：缪庭桂
朝代：清
体裁：七言律诗

捧檄曾行十月中，南临六诏此间通。地偏尚有三苗种，吏隐堪招八桂丛。拜石有心追米老，移山无力逊愚公。羁縻休说唐时郡，僰道多年不伏戎。
协州岁暮书怀步陆古山刺史原韵三首·其三
作者：缪庭桂
朝代：清
体裁：七言律诗

制锦新花样屡更，故交于我最关情。范袍莫赠知无几，冯铗频弹每不平。鸣凤伊谁夸日下，探骊有客赋春明。年终寄语燕山友，石砚荒芜久辍耕。
协州岁暮书怀步陆古山刺史原韵三首·其二
作者：缪庭桂
朝代：清
体裁：七言律诗

邑乘名分上下罗，万山深处采风过。士人不仅歌芹藻，蛮俗谁知赋葛萝。微雪白铺高嶂薄，夕阳红上小城多。民淳礼让兴原易，作育菁莪咏在阿。
子产庙
作者：缪庭桂
朝代：清
体裁：七言律诗

年少居然秉国钧，古来遗爱属斯人。像留三代衣冠古，庙肃千秋祭祀新。民俗不闻歌芍药，路途争愿荐蘩蘋。抠衣仅得登堂拜，东里经过倍怆神。
春草四首·其一
作者：缪庭桂
朝代：清
体裁：七言律诗

霎时吹得烧痕新，大地和风入早春。翠涨暗添流水活，碧烟轻点远山皴。台边盘马嘶金勒，陌上听鹂坐锦茵。不尽韶光谁领略，闲情先到踏青人。
春草四首·其三
作者：缪庭桂
朝代：清
体裁：七言律诗

绿接湖南万里思，恍如塞北恨春迟。别怀江水牵愁日，梦醒池塘得句时。相对庾袍犹故我，欲开周径寄新诗。入帘青影遮书幌，袖有清风取次吹。
春草四首·其二
作者：缪庭桂
朝代：清
体裁：七言律诗

杏紫桃绯烂漫中，看朱成碧隔芳丛。暖薰蛱蝶三竿日，稳牧牛羊一笛风。飞絮黏云上新绿，落花作雨亲残红。离离才得轻飔拂，如海春深小院东。
春草四首·其四
作者：缪庭桂
朝代：清
体裁：七言律诗

雨中啼彻鹧鸪声，听到窗前韵倍清。随意沿阶青不扫，所思远道碧无情。几番风信难寻迹，如此烟痕费写生。最好夕阳金粉丽，自然图画本天成。
涿州郊外
作者：缪庭桂
朝代：清
体裁：五言律诗

河见琉璃水，循踪问阪泉。四山晴雪后，双塔夕阳边。野阔天如卦，桥长路似弦。驱车经涿鹿，谁为著先鞭。
灞桥口号
作者：缪庭桂
朝代：清
体裁：七言律诗

折柳分襟赠灞桥，昔年此地惯魂销。吟来风雪诗千首，磨尽轮蹄路一条。碧水杨波平雁齿，红阑架板折蜂腰。输他驴背行来稳，不解离怀破寂寥。
由江津取径綦江途中杂咏八首·其一
作者：缪庭桂
朝代：清
体裁：七言绝句

底须频阻石尤风，坐上篮舆曲径通。绿水青山看不足，墙边一片蜀葵红。
由江津取径綦江途中杂咏八首·其七
作者：缪庭桂
朝代：清
体裁：七言绝句

燕麦沿坡青穗密，马兰当路翠花稠。羊肠一径穿云上，听到滩声易白头。
由江津取径綦江途中杂咏八首·其三
作者：缪庭桂
朝代：清
体裁：七言绝句

盈盈绿点蜻蜓水，袅袅红摇蝴蝶花。忙煞田家浑不见，栽完黄豆刈青麻。
由江津取径綦江途中杂咏八首·其二
作者：缪庭桂
朝代：清
体裁：七言绝句

初夏分秧过几朝，农歌起处又耘苗。兴来看放秧田水，已没溪边旧板桥。
由江津取径綦江途中杂咏八首·其五
作者：缪庭桂
朝代：清
体裁：七言绝句

橘刺钩帷露未晞，斑斓怪石卧苔矶。悬崖忽断寒风飒，瀑布千重作雪飞。
由江津取径綦江途中杂咏八首·其八
作者：缪庭桂
朝代：清
体裁：七言绝句

水声流出石嵚崎，萱草开花映竹枝。旧雨定歌萧艾句，空山先咏采兰诗。
由江津取径綦江途中杂咏八首·其六
作者：缪庭桂
朝代：清
体裁：七言绝句

缩板诛茅老树根，橘林万树自成村。篷窗镇日何曾掩，山色江声直到门。
由江津取径綦江途中杂咏八首·其四
作者：缪庭桂
朝代：清
体裁：七言绝句

僰溪曲折抱山流，綦水回环达上游。千树橘林无杂木，此间风景最宜秋。
由马嵬坡抵武功县宿旅店壁上有陆古山题马嵬坡七绝二首甚佳即依韵作此·其一
作者：缪庭桂
朝代：清
体裁：七言绝句

不须哀怨唱秋坟，罗袜香销送夕曛。一死蛾眉真报主，玉环知否感将军。
由马嵬坡抵武功县宿旅店壁上有陆古山题马嵬坡七绝二首甚佳即依韵作此·其二
作者：缪庭桂
朝代：清
体裁：七言绝句

惨绿愁红锁碧山，芳魂渺渺几时还。土花艳绝留香粉，好与佳人永驻颜。
竹公溪
作者：缪庭桂
朝代：清
体裁：七言绝句

竹公溪畔竹郎祠，曾记渔洋咏竹枝。铜鼓蛮歌今不见，远山一角望峨眉。
舟中望见薛涛井花竹茂美楼阁参差率成截句
作者：缪庭桂
朝代：清
体裁：七言绝句

校书才女到今无，送客当年我醉呼。记得梅花曾折取，薛涛井畔第三株。
薛涛井
作者：缪庭桂
朝代：清
体裁：七言律诗

翠竹娟娟映画楼，昔年有客畅遨游。枇杷何处寻门径，芍药谁来作蹇修。千古桥梁称万里，一江风雨似三秋。浣花纸上桃花色，留与诗人寄唱酬。
九日登季子墓
作者：缪廷录
朝代：清
体裁：五言律诗

独立俯原野，人闲山亦空。故宫秋草外，游屐夕阳中。漫拟长年庆，宜存易往衷。相看归鸟尽，犹自倚西风。
登上海城
作者：缪廷录
朝代：清
体裁：古风

振衣上危楼，旭日绚新皎。凭栏逞流瞩，旷望周物表。野壑云气生，天空住飞鸟。断岸啮千尺，波汹浴凫少。枯草积颓墙，尘烟起林杪。海色入山青，支流到村小。万木抱贞心，静候春风晓。春风有时来，客怀常悄悄。
登君山
作者：缪廷录
朝代：清
体裁：七言律诗

挈伴登临散寂寥，偶携春屐破荒郊。睫前只堠连双堠，足底江潮接海潮。浪稳渔舟还泛泛，风轻岸柳自摇摇。三千珠履成何事，独枕洪流望郢遥。
东台望海峰
作者：缪彤
朝代：清

层层峭石拥高台，就里藤萝百道开。身在云中天水合，更于何处见蓬莱？
假归南下欲游五台山
作者：缪彤
朝代：清

排空历历五高台，想像先教眼界开。客路风光随马去，家乡树色渡江来。探奇亦自安禅味，济胜须谁作赋才。莫道上方钟磬杳，此身今已出尘埃。
渡江
作者：缪彤
朝代：清

凉月漾中流，金山隐隐浮。尚馀残醉在，和梦到扬州。
送医士方际泰归茅山三首
作者：缪彤
朝代：清

卖药长安市，超然寄一身。摺驴偏识路，破袜不生尘。入世性情古，还乡面目真。自惭留滞客，对尔叹劳薪。万族罹氛祲，颙颙待此人。戍兵屯戊己，望雨急庚辛。汤火心徒切，君臣剂有神。能将上池水，尽与济生民。茅山称最胜，结屋傍嶙峋。白鹄常为伴，黄精得养神。松云凉梦寐，僮仆使麚麇。曾读《宋清传》，犹嫌未绝尘。
送医士方际泰归茅山三首·其一
作者：缪彤
朝代：清

卖药长安市，超然寄一身。摺驴偏识路，破袜不生尘。入世性情古，还乡面目真。自惭留滞客，对尔叹劳薪。
送医士方际泰归茅山三首·其三
作者：缪彤
朝代：清

茅山称最胜，结屋傍嶙峋。白鹄常为伴，黄精得养神。松云凉梦寐，僮仆使麚麇。曾读《宋清传》，犹嫌未绝尘。
送医士方际泰归茅山三首·其二
作者：缪彤
朝代：清

万族罹氛祲，颙颙待此人。戍兵屯戊己，望雨急庚辛。汤火心徒切，君臣剂有神。能将上池水，尽与济生民。
一望
作者：缪徵甲
朝代：清

一望澄江似战场，西风肃杀雨凄凉。田园将熟无人管，屋舍全空避寇忙。千里镜中窥日月，六轮船上馈牛羊。此身未是辽东鹤，城郭居民已半荒。
丹阳阻风口占二首
作者：缪徵甲
朝代：清

荒村喔喔听鸡鸣，篷背颠风怒作声。遥忆白头亲不寐，通宵屈指算行程。壮志何曾为别离，只怜儿女忍朝饥。谁将此夕思乡梦，寄与闺中话片时。
丹阳阻风口占二首·其一
作者：缪徵甲
朝代：清

荒村喔喔听鸡鸣，篷背颠风怒作声。遥忆白头亲不寐，通宵屈指算行程。
丹阳阻风口占二首·其二
作者：缪徵甲
朝代：清

壮志何曾为别离，只怜儿女忍朝饥。谁将此夕思乡梦，寄与闺中话片时。
九日闻蝉
作者：缪徵甲
朝代：清

落帽风吹落叶吟，古槐衰柳气萧森。怜他不识炎凉意，空向高枝觅赏音。
传闻二首
作者：缪徵甲
朝代：清

传闻瑶逆未成擒，骚动荆襄又桂林。鸡羽朝驰军饷急，旄头夜落将星沈。宵衣自定平蛮策，大吏应存善后心。我有老亲千里外，干戈阻断岭云深。
传闻二首·其一
作者：缪徵甲
朝代：清

传闻瑶逆未成擒，骚动荆襄又桂林。鸡羽朝驰军饷急，旄头夜落将星沈。
传闻二首·其二
作者：缪徵甲
朝代：清

宵衣自定平蛮策，大吏应存善后心。我有老亲千里外，干戈阻断岭云深。
六月七日奉大母挈眷属避居毗陵
作者：缪徵甲
朝代：清

传来风鹤忽如麻，仓猝西行入夜哗。未必婚姻能谷我，那堪衰病更离家。眼前骨肉还欣聚，身外风尘不暇嗟。见说将军能却敌，全师应向玉关遮。
十年
作者：缪徵甲
朝代：清

十年使节一身轻，朔吹重催万里行。何日中华相司马，几人碧海掣长鲸。堤防自尽累臣力，功栗还劳史氏评。回首南云天似画，梦魂飞过受降城。
十方庵
作者：缪徵甲
朝代：清

朔风吹尽回阳春，景星卿云天运新。宇宙虽大无所托，托于方外来江滨。江滨说法机滚滚，十方谛听悟性真。有时下座忽大恸，旁观太息师前因。师曾琼林啖绫饼，师曾铁面弹阁臣。师曾执法劾中使，师曾谪戍随风尘。师曾南朝却徵召，不与马阮同搢绅。师曾浮海护少主，归路误触飞龙鳞。崖山舟溺国安在，芒鞋破衲馀孤身。孝陵岁岁哭寒食，一盂麦饭谁招魂。闻说江南访遗逸，出山泉水清且沦。微臣不及攀龙去，梵偈钟声泪满巾。
台城二首
作者：缪徵甲
朝代：清

得失何妨在百年，英雄末路也堪怜。君王荷荷攒眉日，可是西方乐极天。昭明仁孝竟先亡，早识兰陵祚不长。汉武好仙梁好佛，蜡鹅巫蛊恨茫茫。
台城二首·其一
作者：缪徵甲
朝代：清

得失何妨在百年，英雄末路也堪怜。君王荷荷攒眉日，可是西方乐极天。
台城二首·其二
作者：缪徵甲
朝代：清

昭明仁孝竟先亡，早识兰陵祚不长。汉武好仙梁好佛，蜡鹅巫蛊恨茫茫。
吕城舟次梦先慈及亡内悽然有作二首
作者：缪徵甲
朝代：清

十年失恃慈颜隔，顾我还从梦里来。犹是幼时欢乐境，浑忘今日死生哀。荒村舟楫魂何处，游子衣裳线久摧。一掬穷途飘泊泪，无由抛洒向泉台。糟糠怕忆旧酸辛，草草浮生了夙因。却感随姑来慰我，相悲作客是穷人。后妻前子虽无隙，破砚残书不疗贫。梦里已知君故鬼，片时相对倍相亲。
吕城舟次梦先慈及亡内悽然有作二首·其一
作者：缪徵甲
朝代：清

十年失恃慈颜隔，顾我还从梦里来。犹是幼时欢乐境，浑忘今日死生哀。荒村舟楫魂何处，游子衣裳线久摧。一掬穷途飘泊泪，无由抛洒向泉台。
吕城舟次梦先慈及亡内悽然有作二首·其二
作者：缪徵甲
朝代：清

糟糠怕忆旧酸辛，草草浮生了夙因。却感随姑来慰我，相悲作客是穷人。后妻前子虽无隙，破砚残书不疗贫。梦里已知君故鬼，片时相对倍相亲。
吟萝墅别松云叔之粤西
作者：缪徵甲
朝代：清

风雨春将归，征人亦言别。忆昔全盛时，亭台绕曲折。转瞬卅年间，家贫花亦拙。族父召我来，开卷时披阅。今将有远行，离思如百结。梨花为人愁，片片飞香雪。
呈荐师雷云峰先生
作者：缪徵甲
朝代：清

小范终身拜晏公，只因荐剡在途穷。后生敢拟前贤乐，大匠能虚国事衷。想到夜阑搜万卷，定将秋水洗双瞳。标蓝八字分明记，一度披看一泪红。
咏物三首 其一 蝉
作者：缪徵甲
朝代：清

一夜凉风催晓露，半林黄叶恋斜晖。也知树小栖难稳，欲曳残声向远飞。
咏物三首 其三 萤
作者：缪徵甲
朝代：清

分光照字抵青藜，伴我秋窗夜咏题。莫道出身原小草，等閒飞上与星齐。
咏物三首 其二 蟹
作者：缪徵甲
朝代：清

浑身生就甲和兵，蠢尔无肠太薄情。到底未忘公子性，高低不识乱横行。
咏物三首·蝉
作者：缪徵甲
朝代：清

一夜凉风催晓露，半林黄叶恋斜晖。也知树小栖难稳，欲曳残声向远飞。浑身生就甲和兵，蠢尔无肠太薄情。到底未忘公子性，高低不识乱横行。分光照字抵青藜，伴我秋窗夜咏题。莫道出身原小草，等閒飞上与星齐。
哭薇初叔
作者：缪徵甲
朝代：清

列宿郎官秩正加，每从尘土梦京华。三膺帝简衡文尺，两见门生及第花。蓦地春风悲画省，空馀香雪糁天涯。江湖潦倒惭苻朗，轶足谁怜壮志赊。
喜从弟达春自乍浦避兵回
作者：缪徵甲
朝代：清

前闻乍浦失，举室方惊惶。今见我弟至，痛定犹傍徨。傍徨中夜说，破涕为喜说。手指百结裳，犹带兵间血。忆自去年秋，风鹤生烦忧。烦忧归不得，王粲徒登楼。因循人今春，警报日以至。吏先蓄逃心，民久无固志。三月初七日，贼船声如雷。初八贼转退，初九贼复来。自辰至酉戌，已报全城失。弟在火光中，辗转不敢出。出恐遭官兵，更防值奸民。兵民肆淫掠，刀下无完人。三日窜空屋，饥鼠同枵腹。中宵不忍闻，远近妇女哭。迨至十三年，仓皇脱网罟。夷酋伪安民，巡视禁焚掳。归鸟失旧巢，呼天但号咷。沿途且乞食，性命如鸿毛。路逢仳离人，讹言何纷纷。畏敌某都统，杀贼某将军。某也得夷贿，某也贿逾倍。硝黄易鸦片，炮发不到海。行急勿暇听，听亦增暗惊。平日讲武备，今乃知空名。归来具尊酒，尊酒召亲友。大母卧在床，娇儿抱在手。母呼汝小字，相见疑梦中。儿索汝梨枣，不知遭鞠讻。阿兄牵弟衣，醉后拔剑舞。愿将泰山云，散作洗兵雨。
喜顾秋碧过访
作者：缪徵甲
朝代：清

秋雨声中旧雨来，堆盘苜蓿且衔杯。黄花似待先生到，剩蕊还留小雪开。
夜宿京口银山门钱家楼旅店题壁
作者：缪徵甲
朝代：清

萧然琴剑走天涯，王粲登楼暗自嗟。烽火旧痕馀瓦砾，村庄生计复桑麻。风寒水弱潮无信，木落山空暮有鸦。不为离乡情绪恶，频搔短鬓感年华。
大雪
作者：缪徵甲
朝代：清

北风彻骨大地寒，同云四布天漫漫。武人东征马不进，狐裘貂帽相盘桓。玉龙衙衙六花舞，未到天明盈尺五。牙旗半卷冻不翻，白战无声寂桴鼓。明州城头冻雀飞，姑苏台上乌夜啼。吴姬沈醉尚歌舞，健儿执戟寒且饥。斯时龙公战未息，海水掀作琉璃碧。毒雾遥连鳖子亹，明珠照彻鲛人宅。羊羔美酒花冥冥，春风早入沧浪亭。谁何献策毋乱行，吁嗟李愬方治兵。
孝陵
作者：缪徵甲
朝代：清

真人仿佛大风歌，王气谁如沛上何。缉甲鸡曾听马后，开基龙本讳猪婆。托孤都尉金牌密，垂老功臣铁券磨。翁仲一朝闻夜哭，明宗麦饭已无多。
宛陵杂诗四首
作者：缪徵甲
朝代：清

不挂蒲帆缓缓行，秋风吹我到宣城。出山泉水潺湲急，可似山中彻底清？六尺饥驱愺恅中，尘襟孤负对丹枫。敬亭上下双溪水，曾照青莲咏谢公。茅店三间席作门，瓦盆新酿醉黄昏。西风打屋寒星射，添尽衾裯不觉温。磷磷碎石映流泉，随意幽寻夕照天。独木小桥当路出，倩人扶过水西边。
宛陵杂诗四首·其一
作者：缪徵甲
朝代：清

不挂蒲帆缓缓行，秋风吹我到宣城。出山泉水潺湲急，可似山中彻底清？
宛陵杂诗四首·其三
作者：缪徵甲
朝代：清

茅店三间席作门，瓦盆新酿醉黄昏。西风打屋寒星射，添尽衾裯不觉温。
宛陵杂诗四首·其二
作者：缪徵甲
朝代：清

六尺饥驱愺恅中，尘襟孤负对丹枫。敬亭上下双溪水，曾照青莲咏谢公。
宛陵杂诗四首·其四
作者：缪徵甲
朝代：清

磷磷碎石映流泉，随意幽寻夕照天。独木小桥当路出，倩人扶过水西边。
宝山
作者：缪徵甲
朝代：清

不畏江南百万兵，祇畏江南陈化成。将军爱兵如爱子，八百背嵬拌一死。比年粤海与浙东，强敌寇边且内讧。赖有将军振威武，江南按堵无所苦。长溪一战虏气豪，将军久置靴中刀。海氛渐逼吴淞镇，犹畏将军不敢进。将军一呼健卒兴，騞然万炮交飞腾。海上游魂鱼在釜，军溃城中忽无主。将军孤注无所依，马革裹尸血满衣。愚民尚倚将军力，夜半喧传公破敌。摇摇箕尾烂有光，可怜亦在南斗旁。
家大人自粤西旋里喜赋
作者：缪徵甲
朝代：清

归路八千里，离家十七年。登堂扶大母，喜极泪翻涟。
寄内二首
作者：缪徵甲
朝代：清

局蹐鹪鹩寄一枝，贫家门户赖卿持。老亲奉薄餐须早，稚子衣寒睡莫迟。雨夜断薪愁爨火，霜晨汲水裂凝脂。更馀逋负当残腊，荩箧搜罗强自支。终窭无闻交谪声，寒宵倡和忆深更。才能蕴藉方为福，诗到奇穷转更清。年过老泉频诫我，世无德曜定推卿。祇怜林下长饥鹤，不及朝阳采凤鸣。
寄内二首·其一
作者：缪徵甲
朝代：清

局蹐鹪鹩寄一枝，贫家门户赖卿持。老亲奉薄餐须早，稚子衣寒睡莫迟。雨夜断薪愁爨火，霜晨汲水裂凝脂。更馀逋负当残腊，荩箧搜罗强自支。
寄内二首·其二
作者：缪徵甲
朝代：清

终窭无闻交谪声，寒宵倡和忆深更。才能蕴藉方为福，诗到奇穷转更清。年过老泉频诫我，世无德曜定推卿。祇怜林下长饥鹤，不及朝阳采凤鸣。
寄山阳鲁通甫孝廉二首
作者：缪徵甲
朝代：清

秦淮几度苦相寻，见后离情怅又深。千古文章多涕泪，两人心迹在苔岑。我仍豹隐含神雾，君定莺迁到上林。咏罢霓裳应转忆，江乡尚有爨馀琴。太平何用刘蕡策，错比刘蕡更惘然。久病本如疲乏马，不耕况是下中田。重修破网鱼终羡，再补荒天月定圆。寄语仲连休念我，梅花三径近安眠。
寄山阳鲁通甫孝廉二首·其一
作者：缪徵甲
朝代：清

秦淮几度苦相寻，见后离情怅又深。千古文章多涕泪，两人心迹在苔岑。我仍豹隐含神雾，君定莺迁到上林。咏罢霓裳应转忆，江乡尚有爨馀琴。
寄山阳鲁通甫孝廉二首·其二
作者：缪徵甲
朝代：清

太平何用刘蕡策，错比刘蕡更惘然。久病本如疲乏马，不耕况是下中田。重修破网鱼终羡，再补荒天月定圆。寄语仲连休念我，梅花三径近安眠。
寄杭州王两峰
作者：缪徵甲
朝代：清

明州烽火望连天，喜接鱼书又怅然。春雨已愁三月梦，故人况住万营边。狂澜东海回何日，芳草西湖忆昔年。我辈匡时苦无策，蓬蒿栖息老鸢肩。